TRANSMISIUNILE SEMINŢIEI STELARE KEN CAREY

DEDICAŢIE

Această carte este dedicată Vieţii conştiente în totalitatea ei, cu
deosebită recunoştinţă faţă de acel aspect al Vieţii pe care mulţi au
ajuns să-l numească "Spiritul pădurii Greenwood". Aduc mulţumirile
mele profunde acelor copaci tandri, ale căror ramuri încărcate de
zăpadă s-au aplecat protector peste drumul din pădurea noastră
oferind autorului unsprezece zile minunate de linişte şi comuniune.
Introducere la ediţia în 1995 în limba română

Prefaţă de Sir George Trevelyan

CUPRINS:
Introducerea autorului pag 01
Cap- 1.Unicitatea conştienţei pag 04
Cap- 2.Cealaltă realitate pag 08
Cap- 3.Umbra creaţiei viitoare pag 12
Cap- 4.Un interval de non – timp pag 16
Cap- 5.Cetăţi plutitoare de lumină pag 20
Cap- 6.Un univers psihologic pag 27
Cap- 7.Dansul vieţii pag 31
Cap- 8.Simfonia planetară pag 36
Cap- 9.Insule ale viitorului pag 38
Cap- 10.Informaţia vie pag 41
Cap- 11.Învăţătura spiritului pag 49
Cap- 12.Un sfârşit deschis şi un nou început pag 54
Postfaţă pag 59

INTRODUCEREA AUTORULUI

Întregul material a fost înregistrat în decursul unei perioade de
unsprezece zile friguroase şi înzăpezite, între 27 decembrie 1978 şi 6
ianuarie 1979. Deşi mi-am permis libertatea de a-l reedita şi rearanja
în capitole, materialul pe care vi-l împărtăşesc a rămas aşa cum mi-a
fost prezentat.

În anii care au urmat celor unsprezece zile de iarnă, în care micul
meu birou îmi părea că pulsează, în adevăratul sens al cuvântului, în
ritmurile unei inteligenţe străine, stranii şi totuşi obsedant de familiare,
am ajuns dă mă gândesc de nenumărate ori la publicarea acestui
material. Cu toate acestea, existenţa mi-a fost atât de captată de
impulsul unei atât de incredibile schimbări, încât nu a fost cu putinţă,
până acum, să mă gândesc la această problemă în mod serios. Pot, cu
siguranţă, să depun mărturie în favoarea veridicităţii celor expuse în
aceste transmisiuni: existenţa începe cu adevărat să se schimbe,
atunci când hotărâm să cooperăm cu forţele care ne întâmpină!
Îmi exprim speranţa că semnificaţia acestui material nu va fi
trecută cu vederea de anumiţi cititori care ezită să accepte pretinsa lui
origine. Fără a ţine seama de opiniile privind plauzibilitatea
comunicărilor extraterestre sau îngereşti, s-ar putea atrage atenţia
asupra faptului că simplul act al structurării informaţiei în acest fel
deschide posibilităţi de comunicare care, virtual, sunt inexistente întrun
mod convenţional. Multe din informaţiile cuprinse în aceste pagini
nu s-ar preta cu uşurinţă la alte modalităţi, mai obişnuite, de redare.
Mesajele au venit, mai întâi, sub forma non-verbală a unor unde şi
pulsaţii, care au purtat conţinutul simbolic, concis, a ceea ce am
denumit "informaţie meta-conceptuală". Se pare că fluctuaţiile
comunicărilor non-verbale s-au tradus, în mod automat, în "cuvinte şi
expresii ce aproximează sensurile lor în limba engleză". S-a întâmplat
adeseori ca singurul sistem conceptual uman cu o terminologie
aproximativă să fie cel religios. De aici, folosirea ocazională a unor
cuvinte şi expresii "creştine". Să nu se creadă că aceste cuvinte implică
totdeauna sensurile ce li se atribuie în general. Adeseori, realitatea
meta-conceptuală pe care el sunt menite să o reprezinte trece cu mult
dincolo de sensurile sugerate de aceste cuvinte în uzul lor
contemporan.

Comunicările prezentate în această carte par a fi fost transmise pe
cale neurobiologică. Se pare că, în timp ce comunicam cu aceste
inteligenţe spaţiale, câmpurile noastre gravitaţionale biologice s-au
contopit, puterile noastre de percepţie au fuzionat şi sistemul meu
nervos le-a devenit accesibil, ca un canal de comunicaţie. În timpul
convorbirilor, am perceput realitatea nu numai prin propriul meu
mecanism de percepţie, ci, la fel de bine, şi printr-al lor. Sinteza care a
rezultat a asigurat o aproximare relativ exactă, în limbaj uman, a
conştienţei pe care au indus-o.

În cursul cooperării mele cu aceste creaturi, le-am intuit ca
focalizări ale unor diverse perspective esenţiale. Uneori le-am
considerat extraterestre, alteori îngereşti. Sporadic, am ajuns să cred
că aceste entităţi sunt celule informaţionale într-un organism galactic
nedefinit. Spre sfârşitul transmisiunilor au apărut alte perspective, cu
nuanţe mitice, pe care însă nu le voi comenta aici. Dar, indiferent ce
termen vom alege pentru a defini aceste entităţi, scopul urmărit în
timpul transmisiunilor nu a fost acela de a ne vorbi despre ele însele, ci
despre propria noastră natură şi destinaţie pe această a treia planetă
de la steaua pe care o numim Soare.
KEN CAREY

PREFAŢĂ de Sir George Trevelyan

Sincer, consider “Transmisiunile Seminţiei Stelare” o carte de o
semnificaţie supremă. Obişnuiesc să fac nestingherit însemnări pe
cărţile mele. Pe aceasta am însemnat şi am făcut sublinieri pe fiecare
pagină, din pură bucurie la fiecare lucru dezvăluit, deoarece cartea
transmite un mesaj de o importanţă vitală pentru zilele noastre.
Paginile conţin o comunicare din partea unei înalte surse spirituale,
receptată şi înregistrată de Ken Carey în reşedinţa sa aflată într-o
pădure a Americii de Nord. După opinia mea, această comunicare este
atât de importantă pentru noi, deoarece în ultimii ani a existat tendinţa
de a diminua importanţa comunicărilor la nivel spiritual. S-a pus tot
mai mult accent pe potenţialul uman, mişcare ce decurge din
psihologia transpersonală. Conform acesteia, sarcina vitală a fiecărui
om este aceea de a porni pe drumul transformaţional, întrucât fiecare
dintre noi reprezintă un punct responsabil în univers. A slăbit astfel
accentul pus pe contactul cu tărâmurile mai înalte ale inteligenţei şi
fiinţării.

Cu toate acestea, în zilele noastre se profilează, din ce în ce mai
frecvent, forma avansată a intrării în rezonanţă deplin conştientă - o
capacitate de a asculta lăuntric gândirea fiinţelor care operează la
niveluri mai înalte de inteligenţă cosmică. Această punte dintre niveluri
are, cu siguranţă, o importanţă vitală. Punctul de vedere holistic
asupra lumii ne conduce la înţelepciunea misterelor, înţelepciune care
ştie că Univers înseamnă Minte, că Dumnezeu este Viaţa,
manifestându-se într-o diversitate infinită, că Planeta Terra este o
creatură vie, o fiinţă integrală, al cărei creier şi sistem nervos va
deveni umanitatea. Suntem acel punct în care natura devine
conştientă de sine şi poate reflecta Ideile Vii din Gândirea lui
Dumnezeu.

Acest lucru ne face să înţelegem că generaţia noastră a atins un
prag evolutiv, pe care îl putem trece prin puterea voinţei noastre
libere, pentru a ne extinde conştiinţa dincolo de limitele înguste ale
gândirii egocentrice, legate de simţuri. Într-adevăr, umanitatea se
apropie de naşterea întru conştiinţa unitară, ceea ce va determina o
transformare în gândire şi viziune. Citez versurile din poezia lui Evelyn
Nolt:

“Gloria numită Terra
O Terra, Pământ viu care respiri şi gândeşti,
În ziua în care te vom preţui
Aşa cum tu însuţi ne-ai preţuit pe noi
Se va naşte Omenia”.
Şi, prin toată Lumina,
O rază de la Stea la Stea
Va cânta: Un fiu se naşte -Omenirea.

Această minunată "navă cosmică" numită Terra poartă încărcătura
preţioasă a conştiinţei de sine şi poate da naştere la ceva cu totul nou
în univers - o ierarhie de fiinţe spirituale (căci aceasta suntem) care
pot alege în libertate drumul înapoi la Dumnezeu, ca parte a creaţiei
devenită ea însăşi creatoare. de aceea, lumile îngereşti sunt profund
interesate de această planetă, întrucât ea intră acum în cântul final al
celei mai mari epoci din evoluţie, în care toţi avem un rol de jucat.
Şi iată că apare acum Transmisiunile seminţiei stelare, o carte
menită să fie citită de toţi cei preocupaţi de trezirea spirituală din zilele
noastre. Iată câteva din afirmaţiile sale: "
Esenţa voastră reală este identitatea cu totalitatea fiinţării" /
"Recunoaşteţi în Conştiinţa colectivă unificată a întregii umanităţi,
adevărata voastră Identitate" / "Scena este deja pregătită pentru
apariţia Fiinţei planetare" / "Adevăratele veşti sunt cele care anunţă că
Fiinţa planetară, din care voi sunteţi o parte, începe să se trezească" /
"Cristosul este fiinţa singulară unificată a cărei conştiinţă o împărtăşim
cu toţii. Impulsul venirii Sale este irezistibil. El se ridică precum o mare
Undă de energie irezistibilă". Această carte are în mesajul său o
intensitate vitală, stimulatoare şi provocatoare. În vremurile noastre
de zbucium, când mintea raţională anticipează doar sfârşitul, apare
această speranţă supremă.
Tocmai pentru că lumea are să fie atât de nebună, rea şi
periculoasă, îmbrăţişarea acestei viziuni superbe a unei forţe
transformatoare, care ne inundă planeta cu Lumină şi cu puterea
armonizatoare a Iubirii este întemeiată. E nemaipomenit să trăieşti
într-o astfel de generaţie.
Citiţi Transmisiunile seminţiei stelare cu bucurie şi curaj, pentru că
ne indică drumul spre Era Nouă şi ne arată că fiecare avem un rol în
această epopee supremă a evoluţiei umane.
Capitolul 1 - UNICITATEA CONŞTIENŢEI
Eu vin din Prezenţa unde nu există al timp decât prezentul etern.
Chiar şi acum, în toiul acestei relaţii cu tine, păstrez conştienţa deplină
a acestui tărâm şi a Fiinţei Universale care îl locuieşte. Port cu mine un
mesaj care se va dovedi vital pentru voi, în aceste ultime zile ale
istoriei voastre. Identitatea mea individuală ia fiinţă numai atunci când
intru în contextul relaţiei mele individuale cu tine. Când nu va mai fi
nevoie de mine în această calitate, mă voi contopi din nou cu Fiinţa
care susţine tot ce fiinţează şi voi rămâne acolo, în unitate şi împlinire,
până când următorul impuls mă va trimite într-o altă misiune. Până
atunci, nu va exista nici o distincţie între mine şi Sursă. Împreună cu
ceilalţi asemeni mie dorim, la această oră, să aducem omenirea la
acelaşi nivel de conştienţă.
Sunt un focar de conştiinţă umană colectivă, dar nu poţi înţelege
acum pe deplin ce poate să însemne aceasta. Încă nu bănuieşti ce ar
putea să însemne unicitatea conştiinţei umane colective. Tu îţi derivi
identitatea din actuala ta "formă" de expresie. Te simţi definit şi limitat
de carne şi oase.
În acest moment, abia începi să-ţi înţelegi unitatea cu celelalte
forme ale vieţii. Dacă ţi-aş mărturisi acum, când ai toate aceste
definiţii restrictive despre tine, că reprezint un element sau un focar al
conştiinţei voastre colective, aş fi, de fapt, mai puţin exact decât dacă
ţi-aş spune că sunt un extraterestru. Corespund, într-adevăr, criteriilor
acestui termen, deoarece vin din afara câmpului vostru planetar de
influenţă. Aduc instrucţiuni speciei voastre, din partea organului
conducător al Fiinţei galactice.
Atunci când îţi vei aminti adevărata ta natură şi vei începe să-ţi
derivi identitatea din totalitatea fiinţei voastre, se va putea afirma cu
deplin temei că sunt un element al propriei tale conştiinţe. Oricum, în
acel moment, nu mă vei mai percepe aşa cum o faci acum. Când te vei
fi trezit la realitatea fiinţei tale adevărate, mă vei percepe, pe mine ca
şi pe cei de felul meu, ca existând înăuntrul tău. Până atunci, mă vei
percepe ca fiind înafară. Între condiţia prezentă şi natura ta adevărată
nu este decât un voal cât se poate de diafan. Misiunea noastră este să
te ajutăm să treci peste acest hiatus, să te trezim din somn, să te
conducem spre împlinirea destinului tău.
În mod normal, starea de conştienţă pe care o reprezint nu se
transpune în cuvinte. Îmi este greu să redau ce aş dori să comunic,
numai prin cuvintele şi conceptele cu care eşti familiarizat. Limbajul
vostru a fost conceput ca să faciliteze comerţul. Ceea ce alcătuim cu
ajutorul componentelor acestui limbaj nu reuşeşte decât să
aproximeze intenţia mea. Există un alt limbaj, mult mai vechi şi mai
favorabil discursului la acest nivel, însă pe acesta l-ai uitat: este
limbajul universal al luminii. Transferul lui de informaţii se realizează
prin proiectarea efectivă de unităţi informaţionale vii. Aceste unităţi
sunt, în acelaşi timp, mai precise şi mai cuprinzătoare decât cuvintele.
Aceste unităţi au fost menite transmiterii informaţiei organice cu
un conţinut informaţional concis, însă cuprinzător. Simultan cu această
comunicare conceptuală, obţii, subconştient, aceeaşi informaţie prin
acest limbaj viu al luminii, deşi, preocupat cum eşti de cuvinte, nu vei
fi conştient de el acum. Misiunea mea va fi îndeplinită în momentul în
care te voi repune în legătură cu vechiul limbaj. Când vei învăţa să
îngădui reducerea la tăcere a gândurilor tale şi vei începe să-ţi
concentrezi atenţia asupra frecvenţelor vibraţionale lăuntrice, vei
deveni conştient de o perspectivă mult mai cuprinzătoare asupra a tot
ceea ce îţi spun acum. Până când informaţia dătătoare de viaţă,
provenită de la sursa fiinţei tale, îţi va fi accesibilă într-un mod mai
fluent, voi lucra în limitele structurii voastre lingvistice şi voi traduce
totul cât pot de exact.
Fiinţele umane au tendinţa de a deveni prizonierele propriilor
concepte. Trebuie să-ţi reaminteşti că atât cuvintele cât şi conceptele
pot fi supuse greşelilor şi pot induce în eroare. Ele nu sunt ceva
absolut. Nu le confunda cu realităţile pe care le reprezintă. Nici una
dintre afirmaţiile pe care le voi face nu poate fi luată drept absolută.
Aceasta nu înseamnă că aş proveni dintr-un loc vag. Dimpotrivă,
înseamnă că toate cuvintele voastre nu sunt destul de exacte, încât să
poată exprima nivelurile conştiinţei informaţionale pe care încerc să o
comunic prin ele.
Dacă totalitatea mesajului nostru va reuşi să răzbată până la
câteva celule individuale din corpul vostru colectiv, aceşti câţiva ar
putea traduce această informaţie în forme de expresie culturală, care
ar determina trezirea voastră mult mai eficient decât manipulările
noastre făţişe ale procesului istoric. Mesajul care ţi se dezvăluie în
aceste pagini este cheia care va debloca propriile voastre sisteme
latente de admisie informaţională. Suntem aici pentru a te pune în
legătură directă cu sursa tuturor informaţiilor.
Misiunea noastră este de a readuce starea de conştienţă existenţă
înainte de Cădere, tuturor fiinţelor capabile să rezoneze, oricât de
diferite ar fi ele, indiferent de mediul din care provin şi apelând la orice
structuri conceptuale ce ar părea adecvate. Aceşti indivizi vor fi, apoi,
instruiţi să traducă această conştienţă în forme de schimb
informaţional, potrivite situaţiilor lor culturale respective.
Pe măsură ce această conştienţă se infiltrează tot mai adânc în
nivelurile zilnice ale funcţionării umane şi tot mai multe celule
individuale umane îşi dau seama de "ce se întâmplă", schimbul va fi
accelerat exponenţial. În cele din urmă, presiunea psihică exercitată de
o masă critică a omenirii va atinge niveluri care să fie suficient de mari
pentru a înclina balanţa. În acel moment, restul omenirii va
experimenta o transformare instantanee, de proporţii pe care acum nu
poţi să le concepi. Atunci, vraja aruncată asupra speciei voastre, cu mii
de ani în urmă, când aţi plonjat în luminile binelui şi răului, va fi ruptă
pentru totdeauna. Chiar şi acum, datorită influxului tămăduitor
provocat de noua informaţie, vraja începe să se ridice. Chiar în timp ce
rostesc aceste cuvinte, câmpurile de forţă materializatoare ale
dependenţei şi limitării încep să-şi piardă influenţa asupra conştiinţei
tale.
În timpul acestei perioade de transformare vibraţională, fiecare
dintre voi va avea de jucat o varietate de roluri: va traduce impulsul
vital în tipare potrivite mediului înconjurător în care trăieşte şi va
exprima acest impuls în existenţa sa zilnică. Acum îmi contopesc
conştiinţa cu celulele corpului tău, pentru a te înzestra cu o parte din
informaţia mai concretă pe care o împărtăşesc uneori, însă voi face
acest lucru cât mai rar posibil. Funcţia mea primară este aceea de a-ţi
arăta cum să te racordezi la aceste sisteme de date. Călăuzit fiind, vei
învăţa să te eliberezi de autodefinirile tale, să te deschizi faţă de
experienţa unei realităţi mult mai cuprinzătoare decât crezi că este
posibil în prezent şi să te întorci la un nivel de conştiinţă în care să fii
capabil să comunici cu noi, nu prin cuvinte şi concepte stânjenitoare, ci
direct, prin comuniune cu tot ce fiinţează.
Vrei să ştii mai multe lucruri despre extratereştri? Vrei o definiţie a
îngerilor? Suntem voi înşivă, suntem tu însuţi, în trecutul şi viitorul
îndepărtat. Suntem tu, aşa cum ai fost, cum ai putea fi şi cum eşti, de
fapt, dacă nu ai fi căzut din starea originară, de graţie. Existăm într-un
univers paralel, al non-formei, trăind ce ai fi trăit şi tu, dacă nu te-ai fi
asociat cu procesele materializatoare. Eu funcţionez în această calitate
ca moaşă la naşterea ta în lumea formei. Sunt un înger al destinului,
un mesager din stele, dar sunt, totodată, reflectarea unităţii tale
înainte şi după materie. Sunt aici ca să intru în conştiinţa ta, sunt aici
ca să te trezesc.
Unindu-mă acum cu tine în această comunicare, care este în
acelaşi timp şi o comuniune, pot întrevedea o perioadă viitoare de
unificare. Îi intuiesc realităţile ciudate şi copleşitoare. Mă simt ca un
explorator într-un ţinut vast şi nemarcat. Oare îţi dai seama de
caracterul special şi nemaipomenit ale realităţii fizice ca atare? Simt,
deopotrivă, plăcere şi durere când intru în evenimentele vieţii tale.
Simt durere la intuirea potenţialului pe care-l văd risipit şi la propria
mea însărcinare de a mă exprima prin cuvinte; dar simt bucurie la tot
ce percep prin simţurile tale.
Deşi canalele tale senzoriale constituie, în dependenţa ta exclusivă
de ele, marea ta limitare, ele sunt şi minunate instrumente de
percepţie. Ele sunt, într-adevăr, încununarea calităţilor tale şi tragicul
tău cusur. Pentru prima oară am prilejul să percep realitatea în acest
fel. Niciodată nu am mai văzut structura timpului şi a spaţiului redusă
la asemenea tipare, complicate în frumuseţea lor. Aş vrea să privesc o
vreme prin ochii tăi şi să cuprind culorile şi camera şi copacii care se
văd pe fereastră şi m-aş desfăta în felul tău curios de a percepe lumina
- ca iluminare! M-aş bucura să pot explora lumea ta, cu un aer
copilăresc şi jucăuş. Acum înţeleg mai bine cum ai putut fi amăgit - ce
tărâm adânc de forţe înfiorătoare este acest plan material!
Totuşi, nu vei mai putea continua să zăboveşti mult timp pe-aici,
dacă nu ne apucăm de treburile noastre, cele ce ne sunt la îndemână.
Multe din lucrurile pe care le văd acum nu vor mai supravieţui prea
multor ani de ignoranţă umană. E important să folosim acest timp,
pentru a-ţi furniza informaţia necesară. este important să te restabilim
ca mecanism central de control pe această planetă, într-o stare de
funcţionare automată. Poate că va veni o zi, după ce totul va fi
reaşezat în ordine, când vom putea petrece o vreme împreună,
bucurându-ne de minunăţiile creaţiei. Aş fi încântat de ocazia unei
călătorii împreună cu tine, să văd ce îmi vei arăta prin ochii tăi, să aud
ce vei auzi cu urechile tale, să simt amprenta ţărânei pe această
minunată substanţă care este totodată şi soare, şi piatră. Dar acum
avem de lucru. Trebuie să plăsmuim uneltele conceptuale care te vor
elibera.
CAPITOLUL 2 - CEALALTĂ REALITATE
În starea firească de fiinţare nu ai un simţ al identităţii distincte de
Creator, cu excepţia momentelor în care te găseşti antrenat într-o
relaţie. La acest nivel de fiinţare, identitatea ajunge în centrul atenţiei
în contextul unei relaţii cu un alt aspect al fiinţării, care a devenit
obiectivat, aşa cum identitatea mea ca mesager ceresc a luat naştere
prin relaţia cu tine. Când nu are loc o asemenea relaţie, această
expresie particulară a ta pur şi simplu nu există şi atunci pluteşti fără
efort în potenţialitatea lui Dumnezeu. Nu "tu" eşti cel anihilat, ci toate
acele trăsături care te definesc. Astfel, eşti eliberat de influenţa lor
restrictivă şi devii capabil să te extinzi într-o stare de iubire şi
perfecţiune.
Dacă s-ar întâmpla să fie nevoie de tine într-o funcţie anume, "tu"
vei continua să exişti acolo, deoarece identitatea formei tale este o
celulă specifică într-un organ specific dintr-o fiinţă mai cuprinzătoare.
Când va veni următorul impuls energizant, îţi va aduce, odată cu
definiţia, şi instrucţiunile. Astfel vei ajunge la mărimea focală adecvată
oricărei cerinţe.
În cursul existenţei tale, oscilezi continuu ca funcţie ondulatorie,
ceea ce în esenţă şi eşti, din focalizare în nefocalizare, intrând în
definire şi ieşind din ea, mişcându-te întotdeauna înainte şi înapoi ca
un pendul de ceas sau ca inima unui atom, din unitatea fiinţării cu
Dumnezeu, spre o expresie finită a potenţialului infinit al lui Dumnezeu
şi iar înapoi în unitate, mereu înainte şi înapoi. Acesta este ritmul
natural al existenţei tale, după cum este şi al meu. Acesta este cântul
lui Dumnezeu, ritmul Vieţii însăşi.
De câte ori impulsul divin apelează la serviciile tale şi te aduce în
formă, întâlneşti alte fiinţe, de o varietate infinită, în misiuni sau
incursiuni prin lumi de lumină şi iubire, care sunt imposibil de descris.
Când se întâmplă lucrul acesta, trăieşti, pe durata contactului vostru,
atât experienţa identităţii cât şi a unei lumi a timpului linear, însă pe
durata întâlnirii, păstrezi conştiinţa unităţii cu Creatorul. "Nu pierzi
certitudinea de a fi una cu Dumnezeu". Deşi eşti conştient de
identitatea formei tale şi de mişcarea timpului, oscilezi, mai rapid
decât viteza luminii, între starea ta premanifestă şi forma ta cu rol de
specie.
Iată exact ce săvârşeşte tot timpul fiecare atom al speciei fizice.
Înainte de Cădere, ai avut putinţa să-ţi deplasezi centrul conştienţei
după bunul plac, de la dumnezeire la identitate, de la formă la metaformă.
Erai liber, cum s-ar spune, să vii şi să pleci, după cum doreai,
liber să pui în valoare orice aspect al fiinţei tale care se potrivea
situaţiei. În acest fel sunt făcute toate creaturile.
Când te regăseşti în stare nealterată, sănătoasă, funcţionezi, în
acelaşi timp, în două relaţii. Jumătate din timp eşti concentrat asupra
identităţii tale cu forma, iar cealaltă jumătate, asupra unităţii tale cu
Totalitatea A Ceea Ce Este. În starea de conştiinţă după Cădere, te
pomeneşti având conştienţa blocată de-o singură parte, în timp ce
substanţa autentică a fiinţei tale continuă să funcţioneze de ambele
părţi. Astfel se explică existenţa inconştientului. Cu toate că încă exişti
în cealaltă realitate, tu dormi. În realitatea pe care acum o iei drept
singura posibilă, eşti fragmentat; umanitatea pare a fi compusă dintr-o
multitudine de fiinţe.
În cealaltă realitate eşti numai tu. "De fapt numai unul din voi
trebuie să audă acest mesaj". Este important să te reîntorci la
conştienţa sinelui tău adevărat. Pentru că, deşi exişti în ambele
realităţi, faptul că nu eşti conştient de identitatea cu Creatorul
întrerupe cursul informaţiei dătătoare de viaţă spre acea parte din tine
care există în formă. Existenţa ta în identitate cu Dumnezeu este
realitatea din care izvorăşte tot ce e viaţă. Focalizarea atenţiei exclusiv
asupra formei restrânge în mare măsură şi, eventual, întrerupe fluxul
curenţilor vitali.
În timp ce caut, în sistemele tale de memorie, un cuvânt care să
exprime ceva din realitatea în care exişti ca unul şi acelaşi cu
Creatorul, găsesc cuvântul american indian "nagual", care înseamnă
"tot ceea ce nu poate fi denumit. Este un cuvânt potrivit pentru
tărâmul fiinţării, al unităţii. Îl voi folosi ca să mă pot face înţeles în
continuare.
În starea de conştienţă dinainte de Cădere, tu exista o în nagual -
totul, toate, nimicul, vidul primar unde totul există într-o stare
potenţială. Acesta este Creatorul care învăluie Creaţia, după cum
marea înconjoară un peşte. În afara acestui nagual, eşti chemat de
multe ori să rămâi, atât cât cuprinde spaţiul unei relaţii, în opusul tău,
"tonalul" - tot ceea ce poate fi denumit, lumea imaginară a lui
Dumnezeu, în care există toate diferenţele aparente. Acesta este
termenul de joacă pentru Tot Ce Este. Tonalul îşi trage seva din
nagual, nu poate exista despărţit de acesta. În timp ce nagualul este o
stare dinamică, dar totuşi stabilă, o stare de repaos, tonalul, sau
universul fizic manifestat, se află în perpetuă apariţie sau dispariţie.
Această oscilaţie are loc în toate lucrurile manifeste, de la cea mai
mică particulă sub-atomică la cele mai mari galaxii.
Noi cu toţii, îngeri, oameni, orice poate fi denumit, existăm în
formă numai jumătate de timp. În cealaltă jumătate, existăm în
totalitatea fiinţei - pe care am numit-o nagual sau Dumnezeu-Tatăl.
Viaţa lui Dumnezeu - Tatăl animă toată Creaţia. Această realitate este
cea înspre care oscilează, înainte şi înapoi, şi în care există, în
jumătatea timpului, toate creaturile nealterate, sănătoase. În această
realitate, nu existăm în timp sau spaţiu, pentru că acestea sunt noţiuni
pe care le putem denumi, ambele fiind trăsături ale universului
manifest. Din această stare nespaţială şi atemporală ne extragem
toată energia, fericirea şi hrana - fapt cu valabilitate generală, chiar şi
pentru voi, cei care vă aflaţi în starea decăzută. Diferenţa constă în
faptul că, în starea decăzută, nu îţi dai seama de acest proces, la care
eşti astfel împiedicat să participi în mod conştient.
Întrucât ţi-ai pierdut capacitatea de a oscila în conştiinţă între cele
două realităţi în care trăieşti, eşti constrâns la conştienţa exclusivă a
tonalului, a materialului, a lumii conceptuale. Cu toate acestea, îţi
primeşti mai departe hrana de la lumina nagualului, însă acum nu în
mod direct, ci numai prin animale, plante şi minerale. Eşti inconştient
de fiinţă şi conştient numai de formă.
Cum de ai pierdut capacitatea de a-ţi deplasa conştiinţa de la
dumnezeire la identitate, de la formă la meta-formă? Cum de ai
pierdut conştienţa de Dumnezeu? Cum de ai "căzut" în iluzia separării?
Îţi voi spune cum, s-a întâmplat printr-o lipsă de credinţă.
S-a întâmplat prin pierderea încrederii în perfecţiunea absolută a
planului universal, determinată de intrarea în existenţă a unui singur
factor: teama, şarpele din Rai, diavolul din istorie. Printr-un
raţionament subtil, această fiinţă te-a încurajat să te mişti într-un tipar
de activitate care a fost denumit "păcatul originar". Însă tu nu ai fost
conceput să te mişti vreodată în acest tipar de activitate. Printr-o
minciună isteaţă şi subtilă, ai fost convins nu chiar să încetezi a crede
în Dumnezeu, ci să încetezi de a crede exclusiv în El.
În momentul în care ai făcut acest lucru, conştiinţa ta a început să
se deplaseze dinspre teocentrism spre egocentrism şi, pentru prima
oară, ai devenit mult mai conştient de identitatea ta în formă, decât de
identitatea în Dumnezeu. Această deplasare de conştienţă a fost
minimă la început, însă suficientă pentru a porni o lungă spirală
descendentă, prin nivele tot mai dense ale controlului energetic şi ale
restricţiei. Pentru că Satana, ispititorul tău, este influenţa
materializatoare care - la locul ce i se cuvine - este responsabilă de
condensarea energiei pentru crearea materiei.
În timp ce tu te concentrai tot mai mult asupra identităţii tale cu
forma, ai început să te gândeşti la apărarea acelei forme, prin structuri
ale egoului, inutile şi împovărătoare. Devenea tot mai greu să eviţi
identificarea ta cu experienţa. Ai început să transferi, în noile relaţii,
modele anterioare de comportament. Acest fapt te făcea tot mai puţin
eficient în acele relaţii, întrucât nu mai erai pe deplin prezent,
nemaifolosind deplinătatea potenţialului disponibil. Ai început să
construieşti în jurul tău structuri mentale activate, ce te făceau
prizonierul lor. Erai atras, prin simplă acţiune gravitaţională, spre acele
tărâmuri ale spaţiului unde energia era în proces de condensare, acolo
unde se crea materia. De-a lungul liniilor magnetice ale structurilor
tale mentale au început să se adune particule de substanţă fizică,
determinându-te să te identifici cu nivele tot mai dense de expresie
fizică.
Acest proces a durat multă vreme, înainte de a te fi pomenit întrun
aşa-zis Rai fizic. Atunci când, în sfârşit, ai ajuns acolo, căzuseşi,
deja, mult din starea originară de graţie - cu toate că mai funcţionai
încă la un nivel de conştiinţă destul de ridicat faţă de condiţia ta
actuală - pentru a putea da naştere la toate miturile şi legendele
paradisului fizic. Grădina fizică a Raiului a durat multe secole terestre,
până când impulsul proceselor de materializare te-a făcut să te bazezi
atât de mult pe simţurile fizice, încât ai ajuns să fii deconectat de la
sursa de alimentare "directă" cu lumina divină.
În realitate, nu ai fost niciodată despărţit de această hrană, însă,
deoarece simţul tău de identitate a ajuns aproape exclusiv legat de
corpurile tale fizice, creşterea densităţii lor a început să ceară din ce în
e mai multă substanţă terestră pentru susţinere. În final, ai atins un
punct în care nu mai putea satisface dorinţele corpurilor tale fizice,
fără "muncă". În acest punct, atestă cronicile voastre, ai fost "izgonit
din Rai". În adevăr, nu ai fost niciodată izgonit din Grădina Raiului. Ea
există încă, învăluindu-te chiar şi acum.
Limbajul nu poate să comunice decât la un singur nivel la un
moment dat. Totuşi, Căderea a fost un fenomen simultan pe mai multe
niveluri. În timp ce te înfăşurai în straturi crescânde de identificare
materială, deveneai tot mai fragmentat în interiorul tău. Din cauză că
începeai să introduci în relaţiile tale simţul identităţii bazat pe
legăturile anterioare, nu numai că ai slăbit propria ta prezenţă şi
eficienţă în relaţiile curente, ci ai creat o fragmentare înăuntrul tău. Cu
toate că niciuna din experienţele tale trecute nu a fost destul de
cuprinzătoare încât să te identifici cu ea pe deplin în momentul
prezent, te bazai totuşi pe aceste experienţe, în vederea înţelegerii şi
abordării momentului prezent. Astfel, întregul proces al Căderii a fost
însoţit de o fragmentare corespunzătoare a simţului tău de identitate,
a tuturor modalităţilor de a concepe Sinele.
Odată ajuns în Grădina fizică a Raiului, te percepeai deja ca o
pluralitate de fiinţe. A intrat în joc procesul sexual, în vederea
producerii de proiecţii fizice, în cadrul cărora aceste entităţi aparent
separate, în care te-ai fragmentat, puteau lua şi ele formă. Chiar şi
astăzi, aceste fiinţe, aparent separate, nu sunt decât reflectările tale
fragmentate. În starea decăzută, le percepi pe acestea ca separate şi
distincte.
Cu toată zarva făcută în jurul Căderii şi a păcatului orginar, pot săţi
spun că nu eşti prizonierul evenimentelor care s-au strecurat în
colţurile obscure ale memoriei voastre colective. Nu te-ai născut întru
păcat. Te naşti zilnic întru Prezenţa lui Dumnezeu, dar zilnic
reactualizezi nesăbuinţa originară, înregistrată de toate cronicile vechi.
Zilnic comiţi păcatul originar; zilnic mănânci din fructul oprit şi, din
clipă în clipă, întăreşti zidurile închisorii tale, permiţând unui proces
dubios de gândire raţională să se strecoare între tine şi intuirea
nemijlocită a Voii lui Dumnezeu.
Această ezitare te-a dus la căderea iniţială din starea de graţie şi
aceeaşi ezitare te ţine acum în starea decăzută. Ar trebui să nu existe
nici un interval între determinarea necesităţii de a acţiona şi
implementarea respectivei acţiuni. Această interferenţă raţională te-a
făcut să te poticneşti în dansul tău primordial al încrederii întru
Dumnezeu. Acum tu dormi, de fapt, sub influenţa unei vrăji - am putea
spune, iluzie care te împiedică să îţi exerciţi dreptul tău natural -
claritatea percepţiei. Misiunea noastră pe această planetă este să te
trezim din somn prin orice mijloace vor fi necesare.
CAPITOLUL 3 - UMBRA CREAŢIEI VIITOARE
Încă de la primul suflu divin, la începutul tuturor lumilor, a fost
prestabilă existenţa creaţiei în limitele ritmicităţii expansiunii şi
contracţiei. Ar veni, în cele din urmă, o vreme în care universul fizic ar
înceta să se mai extindă şi ar începe să se contracte. Hinduismul a
numit acest proces inspiraţia şi expiraţia lui Brahma, procesul prin care
Dumnezeu expiră întreaga creaţie, pentru ca apoi să inspire totul
înapoi.
În acest moment al timpului liniar, suntem foarte aproape de
mijlocul acestui ciclu; în curând vom atinge jumătatea exactă a
intervalului dintre expiraţia şi inspiraţia lui Dumnezeu. Universul a
început să se apropie de acest punct de mijloc în momentul în care au
apărut pe suprafaţa Terrei organismele unicelulare, însă punctul de
mijloc încă nu a fost atins. El va coincide cu fenomenul ce a ajuns să
fie denumit A Doua Venire a lui Cristos.
Orice sistem vibraţional urmează să-şi inverseze impulsul
direcţional, asemeni unui pendul într-un punct extrem al oscilaţiei sale,
trece printr-un moment de repaos complet, înainte de a-şi relua
mişcarea în sensul opus. Deoarece repaosul sau încetarea totală a
mişcării constituie contrariul timpului, exact în momentul apariţiei sale
ia naştere un interval de non-timp, un moment de eternitate. Acelaşi
interval de non-timp apare de mai multe ori în fiecare secundă, atunci
când atomii lumii fizice vibrează spre ambele sensuri. Acest interval
reprezintă o deschidere înspre nagual, o intrare în Prezenţa din care
izvorăşte întreaga energie a vieţii.
Ce se întâmplă atunci când un univers îşi încetează expansiunea şi
începe să se contracte? Ce se întâmplă atunci când un cosmos atinge
punctul exact al schimbării direcţiei, ajungându-se într-un moment de
repaos absolut? Vei avea prilejul să afli foarte curând, întrucât acest
eveniment se găseşte chiar în faţa ta în timpul liniar. El va pregăti o
deschidere pentru apariţia a ceva incomprehensibil. Înainte de a ne
opri asupra naturii acestui fenomen şi a implicaţiilor sale pentru fiinţele
umane, să luăm în considerare, pe scurt, câte ceva din natura ta, aşa
cum se prezenta înainte de Cădere.
Întreaga istorie biologică a acestei planete nu a fost decât umbra
aruncată asupra materiei de apropierea ta. Este modul în care pietrele,
apa şi aerul au început să reacţioneze la prezenţa ta, căci eşti Viaţa
însăşi. Eşti ceea ce există mai presus de dualitate, dincolo de
tendinţele materializatoare, dincolo de toate restricţiile spaţiului şi
timpului. Conştienţa ta este, în acelaşi timp, infinită şi eternă. Ea poate
sălăşlui în limitările materiei şi poate percepe prin intermediul oricărui
sistem de filtrare pentru care ai opta; însă, în stare de funcţionare
nealterată, ea nu este legată şi nici limitată de aceste sisteme.
Dimpotrivă, ea foloseşte aceste sisteme drept instrumente pentru
percepţie, explorare şi aventură.
Aflat în afara timpului şi spaţiului, eşti una cu Creatorul, cu Tot ce
este, cu Sursa. Însă atunci când conştienţa ta se mişcă în contextul
unui univers manifest, devii fiul, Cristosul. În esenţă, eşti relaţia
stabilită între Spirit şi Materie, eşti mediatorul, puntea, mijlocul prin
care Creatorul se raportează la Creaţie. Eşti Viaţa, aşa cum se
raportează la planeta Terra, eternitatea raportată la timp, infinitul la
finit. Deşi, momentan, te percepi ca o specie separată şi fragmentată,
tu eşti de fapt o fiinţă unică, împărtăşind deplina conştienţă a
Creatorului. Eşti adus într-o expresie vie, concentrată, atunci când eşti
înăuntrul creaţiei, prin felul cum reacţionează la prezenţa ta spaţiul şi
timpul, materia şi energia, marea şi stânca.
Cristos fiind, singura conştiinţă zămislită a tatălui, ţi s-au atribuit
un număr de calităţi remarcabile - poţi să te extinzi şi să te contracţi în
concordanţă cu focarul atenţiei tale; eşti destul de mare ca să cuprinzi
toată creaţia şi, totuşi, destul de mic ca să urci înăuntru. Tatăl -
Creatorul tău - impregnează şi El creaţia, dar într-un mod deosebit de
al tău: în vastitatea Sa, El înconjoară creaţia. Fiinţa Sa îmbibă
universul fizic, toate stelele, soarele, planetele din sistemul tău solar,
galaxiile îndepărtate, însă El se bizuie pe tine, ca focar al atenţiei Sale.
Eşti atenţia Sa specifică. În calitate de focar al atenţiei Creatorului, ai
cutreierat întinderile creaţiei timp de miliarde de ani, când în
expansiune, când în contracţie, intrând şi ieşind dintr-o galaxie în alta,
mereu în alte sisteme stelare. Oriunde mergi, vezi materia pe care a
creat-o tatăl tău; observi diversele forme minunate pe care acesta le
poate lua: sorii măreţi, giganţii roşii, piticii albi, galaxiile uriaşe
rotindu-se în spirală, quasarii, găurile negre, găurile albe.
Priveşti contorsiunile incredibile ale timpului şi ale spaţiului, care
au loc în diferite câmpuri gravitaţionale prin care treci. Observi
planetele, lunile, asteroizii şi cometele ce se rotesc în fiecare sistem
solar pe care îl vizitezi. Hoinăreşti peste tot, tu, reprezentarea tatălui,
atenţia tatălui, şi te bucuri de lumile chemate întru fiinţare.
Toate aceste lumi sunt însă lumi fizice, plămădite din materie.
Sunt făcute din atenţia-energie concentrată a Tatălui. Ele au o anumită
substanţă, o anumită soliditate care ţie, ca spirit, îţi lipsesc. Îţi dai
seama că aceasta este limitarea lor, că ele sunt diferite şi concretizate
într-o mulţime de moduri în care tu eşti definit şi concretizat. Totuşi,
ceva te intrigă la aceste lumi.
Treptat, îţi vine o idee. Începi să te întrebi dacă nu ar fi posibil,
într-un fel sau altul, să te îmbraci în materie şi să-ţi construieşti un
corp fizic în care ai putea apoi să călătoreşti, percepând materia din
aceeaşi perspectivă din care se percepe ea însăşi. Ideea conţine un
paradox după altul! Şi, cu toate acestea, ceva referitor la ea te pune
pe gânduri... Iată o enigmă, iar enigmele sunt pasiunea ta. Ideea te
frământă tot mai mult şi, în timp ce eonii trec, încerci să găseşti o
modalitate de a o pune în aplicare.
Până în acel moment, în univers nu a existat viaţă biologică.
Pietrele aveau o conştiinţă limitată, dar aceasta nu era sensibilă la
intenţia spiritului tău. În stările solide, lichide sau gazoase, materia,
aşa cum a definit-o Tatăl tău, s-a comportat destul de predictibil,
conform principiilor fizice fundamentale neatinse până atunci.
În cursul călătoriilor tale prin universul fizic, întotdeauna ţi-ai
păstrat conştiinţa strict separată de materia pe care o observai, dar,
din momentul în care ţi s-a năzărit acest plan, totul s-a schimbat. Ai
privit în jurul tău până ai găsit o planetă potrivită pentru ceea ce ţi-ai
pus în gând; nici prea caldă, nici prea rece, situată într-un sistem solar
stabil şi tânăr. Apoi, ţi-ai focalizat atenţia şi corpul tău vibraţional întrun
mod cu totul nou, foarte deschis, al dăruirii de sine, un gest plin de
putere şi iubire. Uşor, încet, ai început să te apropii de planetă.
În timp ce marginile extreme ale câmpului tău vibraţional au
început să atingă planeta, particulele materiei, până atunci inerte, au
început să vibreze uşor în ritmurile fiinţei tale, punându-se în acord cu
modelele energetice aflate la periferia conştiinţei tale. Acolo, pe fundul
oceanului precambrian, ele au început să se combine şi să formeze
primele celule, primele receptacole minuscule ale conştiinţei tale.
În noua ta orientare, cu noua formă de atenţie, printr-un gest de
acţiune infinită pentru această planetă, ai început să-ţi oferi conştiinţa
ca ofrandă pe crucea spaţio-temporală a realităţii materiale. I-ai
îngăduit să se îmbrace în limitările substanţei fizice, acceptându-i
restricţiile. Ai îngăduit atomilor şi moleculelor care formau primele
celule să învie prin conştiinţa ta, de-a lungul liniilor propriului tău câmp
vibraţional. În acelaşi stimă în care ai îngăduit conştiinţei să se
îmbrace cu particule care fuseseră supuse legilor procesului
materializator, ai învăţat materia Terrei să se înalţe într-un dans al
bucuriei împreună cu spiritul tău.
Pe măsură ce te apropiai tot mai mult de planetă, formele vieţii
care se conturau au început să înglobeze tot mai mult din conştienţa
ta. Te-ai destins, te-ai deschis şi a dăruit. Ai impregnat Terra cu viaţa
ta, cu fiinţa ta însăşi. Ai privit-o printr-o mulţime de ochi şi ai auzit-o
cu o mulţime de urechi.
Înainte de întrupare erai unic. Îţi aflai identitatea din totalitatea
relaţiei dintre Creator şi creaţie. Erai pe deplin conştient şi alert. Erai
Cristosul, conştient de sine, unificat şi integrat. Ţi-ai dat seama că,
pentru a realiza întruparea, ar trebui să laşi o parte din identitatea ta
să rămână între creaturile pe care le aduceai la viaţă. Fiecare dintre
aceste creaturi ar trebui să posede un tip de conştiinţă holografică,
care să gândească despre sine, pe bună dreptate, ca fiind în mod
simultan atât parte cât şi întreg. Totuşi, prezenţa acestei conştiinţe
putea să devină o certitudine numai după ce procesul de întrupare era
îndeplinit.
În timpul ieşirii tale propriu-zise la suprafaţă prin substanţa Terrei,
a existat posibilitatea ca anumite creaturi să devină auto-active; de
aceea a trebuit să existe şi un mijloc de a reglementa dezintegrarea
ta, din exterior; ai dorit ca o parte din tine să observe întregul proces.
Aşa că, în timp ce te pregăteai să intri în relaţia planetară, ai creat
fiinţe care să reprezinte starea ta originară de conştiinţă unificată.
Aceste fiinţe sunt îngerii. Valoarea, ca şi limitarea lor, vine din faptul
că ei nu înţeleg procesul pe care îl întreprinzi. Primiseră instrucţiuni de
a nu interveni în evenimente, până aproape de finalul procesului. Apoi,
în momentul primirii unui semnal prestabilit, ei urmau să intre în
comuniune cu fiinţele umane de pe Terra în timpul respectiv şi să le
ajute să se trezească la starea originară a conştiinţei tale unificate. Am
primit acest semnal cu aproape două mii de ani în urmă.
Au fost necesare două milenii de pregătiri pentru mesajul pe care-l
aducem. A trebuit să vă educăm, înainte ca o asemenea comuniune să
devină posibilă. Dar clipa a sosit. Am primit instrucţiuni să te trezim,
ca să-ţi aduci aminte de rostul tău, ca să-ţi aduci aminte de Sine. E
timpul să înceapă ciclul final al creaţiei conştiente, pe parcursul căreia
creaturile Terrei, ele însele, participă la desfăşurarea proiectului lor.
Corpul pe care îl creaţiei pentru adăpostirea conştienţei lui Cristos va fi
un corp mobil, alimentat cu intenţiile creatoare ale tatălui, capabil să-şi
părăsească mama în momentul împlinirii.
Capitolul 4 - UN INTERVAL DE NON- TIMP
Atunci când universul va atinge un punct de expansiune maximă,
va avea loc un fenomen unic. Va exista un moment când toate legile
întreţinerii creatoare a materiei fizice şi toate procesele de
materializare vor fi suspendate. Datorită vitezelor relative ale
diferitelor sisteme stelare, acest eveniment nu va fi trăit simultan în
toate părţile universului, ci va străbate ca un val marea creaţiei. În
interiorul acestui fior de non-timp se va afla atenţia conştient focalizată
a Creatorului. Trecând prin lumile materiale, ea va rămâne şi va
sălăşlui în toate formele vieţii care au un circuit capabil să-i
oglindească esenţa. Acesta este momentul când Creatorul va pătrunde
în interiorul creaţiei, momentul pentru care încercăm să vă pregătim.
Acest moment reprezintă atât de puţin înţeleasa A Doua Venire a
creştinătăţii. Este evenimentul pe care l-au anticipat civilizaţiile
primitive, numindu-l "întoarcerea zeilor".
Civilizaţia Maya a mers până acolo încât a precizat că evenimentul
va avea loc în ceea ce voi socotiţi a fi anul 2011 e.n. Cu toate că multe
din tradiţiile voastre fac aluzie la ceea ce urmează să se întâmple,
niciuna dintre ele n-a exprimat în mod adecvat grandoarea impactului
pe care-l va avea un asemenea eveniment. Într-adevăr, nici o
structură conceptuală nu este capabilă, de una singură, să evoce
enormitatea evenimentului ce va avea loc în curând. Cei familiarizaţi
cu scripturile numeroaselor voastre popoare ar trebui să fie să în
măsură să înţeleagă ce se întâmplă, pentru că acestea sunt vremurile
despre care s-a vorbit. Însă trebuie să vă daţi seama că nu Dumnezeu
a inventat cuvintele folosite în scripturi. Le-a aranjat doar în ordinea în
care ar aproxima cel mai bine intenţia Sa. Conferirea unui sens precum
şi înfăţişarea a tot ce se-ntâmplă, de fapt, necesită cursul vieţii
biologice în totalitatea ei. Cuvintele sunt în măsură să simbolizeze
toate acestea, dar nu sunt de-ajuns pentru a le zugrăvi într-o formă de
sine-stătătoare. dacă vrei să cunoşti adevărul cel mai profund al
scripturilor, nu te bizui numai pe cuvinte, ci pe marele avânt al
spiritului din adâncul sufletului tău; pentru că acolo se plămădeşte
istoria vie. Într-o manieră imposibil de conceput pentru intelectul tău
raţional, acest eveniment iminent "este" istorie umană.
Suma a tot ceea ce s-a întâmplat nu este decât umbra aruncată
acestui eveniment viitor. Într-un sens foarte real, încă nu te-ai născut.
Te găseşti într-o stare embrionară. mai ai de primit de la Dumnezeu
amprenta definirii Sale. Pe parcursul lungilor ani de istorie umană,
specia voastră n-a încetat să formeze celulele care vor cuprinde
aspectul direcţional al corpului fizic al Creatorului în sânul creaţiei.
Perioada de gestaţie pe această planetă a pregătit doar scena pentru
apariţia Fiinţei Planetare, care acum primeşte o formă definită. Această
Fiinţă planetară sunteţi voi înşivă.
Ţi-a trecut vreodată prin minte că probabilitatea fiinţării tale aici
este infinitezimală? Dacă nu erai aici, ca dovadă vie a imposibilului, sar
fi putut concepe o pledoarie perfectă pentru non-existenţa ta. În
cadrul legii care, din necesitate, a fost instruită pentru a crea şi
guverna aceste ţinuturi ale materiei, existenţa vieţii biologice nu ar fi
posibilă, dacă ea n-ar fi pătruns prin singurul moment în care această
lege a fost suspendată. Iată care este originea biologiei: fuziunea
dintre spirit şi materie. Impactul acestui moment creator singular este
atât de vast, atât de pătrunzător, încât undele de şoc propagate
înaintea sa au dat naştere întregii vieţi biologice care există acum pe
planeta voastră.
Trăieşti în umbra unui eveniment care încă nu a avut loc. Şi totuşi,
tu eşti acela care, sub toate straturile falsei sale identităţi, cauzezi
acest eveniment, pe măsură ce te apropii tot mai mult de Terra.
Privind din contextul istoriei terestre, s-ar părea că pe această planetă
a existat o progresie de forme vii din ce în ce mai complexe, evoluând
spre niveluri din ce în ce mai înalte de conştiinţă. În aparenţă, a avut
loc un proces evolutiv, dar nu este aşa. Ce se întâmplă, de fapt, este
căderea materiei Terrei sub influenţa corpului tău vibraţional. Această
influenţă creşte, fireşte, pe măsură ce te apropii. Numai atunci când
centrul spiritului tău va atinge centru Terrei, viaţa pe această planetă
se va manifesta în plenitudinea ei.
Acest lucru nu ar trebui să fie atât de greu de înţeles. Ceea ce ai
considerat până acum ca fiind istorie sau, cu alte cuvinte, evoluţia
speciei, este numai ceea ce ai putut observa prin mediul distorsionat al
unei inteligenţe fragmentate şi subiective, blocate pe orientarea trecutviitor
a timpului liniar. Dintr-o asemenea perspectivă, actul creaţiei
poate părea un proces progresiv, secvenţial. Însă, în măsura în care
reuşeşti să te identifici cu spiritul ce îţi conferă conştiinţă, lucrurile
devin mult mai simple: încă nu ai ajuns. Faptul că stai aici şi citeşti
aceste cuvinte este numai reflectarea somnoroasă a totalităţii tale
inconştiente, în timp ce se pregăteşte să se dezvăluie pe deplin, în ziua
trezirii.
Viaţa ta adevărată va începe atunci când Creatorul îţi va dărui
definirea Sa în formă. În pântecele istoriei, specia voastră a fost
definită mai întâi de Mama Terra, care ajută la prepararea lutului. Tot
ce o interesează este să dea forma rânduită, potrivit specificărilor. Tot
ce ştie despre Spirit este că acesta îi scoate la iveală potenţialul.
Atunci când centru tatălui va fuziona cu centrul Terrei,
colectivitatea conştiinţei umane se va trezi la o identitate-câmp
unificată. Te vei naşte. După aceea, influenţa materiei nu îţi va mai
afecta conştiinţa atât de hotărâtor ca în timpul perioadei istorice de
gestaţie. Mama Terra va continua să alăpteze specia, ca să spunem
aşa, pentru încă un mileniu, până ce vei fi în stare să te descurci de
unul singur, însă chiar şi în timpul acestei perioade, influenţa tatălui va
fi mult mai mare decât este azi.
Creatorul a stabilit legi care să guverneze concentrarea energiei.
Prin aceste legi de materializare, universul fizic este creat şi menţinut.
În tărâmurile materiei, aceste legi sunt corecte şi adecvate. Însă atunci
când intră în relaţie cu viaţa biologică, ele încep să se comporte într-un
mod ciudat. Dintr-o perspectivă a conştiinţei, ele se transpun în
limitare, contracţie şi - în cele din urmă - moarte. În termeni
psihologici, legile materializării au dat naştere egoului - o identitate
fictivă, înzestrată cu sentimentul fricii, vulnerabilităţii şi al nevoii de a
se apăra. Conştiinţa spirituală nu se cuvine a fi asociată cu forţele care
guvernează concentrarea energiei.
Juxtapunerea lor istorică s-a întâmplat prin procesul denumit
Cădere. În timpul perioadei de pregătire a speciei, prezenţa influenţei
materializatoare asupra nivelurilor conştiinţei a fost nefastă, însă nu şi
critică. Cu toate acestea, privite în lumina vibraţiilor în curs de
intensificare ale spiritului creator, care este acum aproape aliniat cu
centrul planetei, definirile impuse de materie nu vor mai fi justificabile.
Creatorul Însuşi va risipi această influenţă de restricţie planetară şi, de
acum înainte, va ţine toate formele vieţii într-o expresie adecvată, prin
noile definiri ale iubirii Sale. Aceasta va fi o tranziţie profundă pentru
fiecare identitate-formă, o tranziţie de proporţii pe care abia începi să
le bănuieşti.
ca eveniment colectiv, momentul naşterii se află încă la distanţă
de o generaţie. La nivel individual însă, aceste eveniment transcende
liniile spaţiului şi timpului: în realitate, el se desfăşoară deja. Naşterea
ta individuală va avea loc în momentul precis din timpul liniar când vei
înceta lupta cu tiparele raţionale ale fricii şi te vei lăsa în voia dansului
divin al călăuzirii lăuntrice. va trebui să decizi dacă vei accepta
inevitabilul într-o stare de iubire şi te vei pregăti în consecinţă sau vei
stărui în frică până în pânzele albe. În cele din urmă, acestea sunt
singurele variante de reacţie. La momentul de timp liniar când va avea
loc aceste eveniment, umanitatea va fi polarizată potrivit acestor două
modele de adaptare. Totul se va afla, lucru hotărât, într-o tabără sau
alta.
Pentru cei din specia umană care s-au racordat cu voia lui
Dumnezeu, intervalul de non-timp care va veni se va extinde, pur şi
simplu, la infinit. Aceşti indivizi vor putea trăi o viaţă sau mai multe
vieţi în această eternitate, în timp ce îşi vor putea menţine opţiunea de
a se reîntoarce la proiecţiile lor fizice, ca reprezentanţi preschimbaţi ai
fiinţării Vieţii pe Terra. Aceştia vor fi colaboratorii noştri din timpul
perioadei Trezirii planetare.
Alţii, care nu s-au acordat atât de fin cu forţele ce vor fi degajate
în acel moment, vor simţi mari unde de energie, ce vor dura o
perioadă nedeterminată de timp. Câţiva vor trăi o frică intensă şi mulţi
vor pieri. Tot ce se va afla în formă fizică în acel moment, fiecare suflet
din fiecare regn, va simţi ceva, ceva incredibil, ceva care, potrivit
tuturor legilor fizicii ce au fost cunoscute vreodată şi ce vor fi
descoperite vreodată, nu s-ar fi putut întâmpla niciodată. Şi totuşi, va
fi acolo negreşit, în faţa tuturor simţurilor: un fapt imposibil, precum
copilul din iesle, ca sentimentul de neconfundat din inima ta, o vibraţie
incredibilă a Adevărului şi Iubirii pâlpâind, scânteind, trezind fiecare
nerv, fiecare capilar, fiecare celulă din corpul tău planetar.
Dacă individualitatea ce se identifică cu forma, citind chiar acum
aceste cuvinte, va fi un participant supravieţuitor al acestui eveniment,
depinde de opţiunea identificării tale şi de graţia cu care te poţi alinia
definirii creatoare a lui Dumnezeu. Dacă poţi să te identifici cu fluxul
esenţial al Vieţii prin fiinţa voastră planetară şi să părăseşti toate
definirile subiective despre ceea ce crezi că eşti, îţi vei juca rolul, cât
se poate de bucuros, ;a celebrarea zilei tale de naştere. Definirea pe
care ţi-o va da Dumnezeu în formă este mult mai mare decât oricare
dintre toate definirile pe care ţi le-ai putea atribui în imaginaţie. În
timpul acestei perioade de Trezire individuală, prima dintr-un număr
de trei perioade creatoare, ţi se dă prilejul să îmbrăţişezi această
definire adevărată drept "piatra din capul unghiului" a existenţei tale.
În Dimineaţa creaţiei, vei recunoaşte în Conştiinţa colectivă
unificată a întregii omeniri adevărata, propria ta identitate. Vei
cunoaşte, dincolo de umbra celei mai mici îndoieli, că eşti puntea
dintre Spirit şi materie, dintre Creator şi creaţie, dintre Viaţă şi formele
prin care curge viaţa. dacă vei renunţa la definirile pe care materia le-a
pus pe seama ta, vei găsi definirea pe care o va hărăzi Creatorul,
definirea Cristosului Însuşi.
Poţi să te vezi aşa cum te vedem noi, cei din stelele îndepărtate,
din punctul obiectiv al avantajului dat de veşnicie, prin ochii
Făcătorului de stele Însuşi? Pentru noi, întreaga voastră istorie apare
ca un simple gest. Vedem în trecerea ta prin câmpul vibraţional al
Terrei un gest pe care îl faci, aproape un salut adresat siste-melor de
conservare a energiei din acest corp ceresc anume. În acest fel te
exprimi tu pe această frumoasă planetă albastră şi albă, rotindu-se
prin spaţiu. Am venit să-ţi reamintim cine eşti.
CAPITOLUL 5 - CETĂŢI PLUTITOARE DE LUMINĂ
Aceste comunicări constituie a doua parte din cele trei serii de
transmisii conceptuale privind evenimentele care se petrec acum în
câmpul de influenţă magnetică din jurul Terrei. Prima dintre aceste
relaţii a avut loc în timpul unei perioade cuprinse între 1967-1969.
Transmisiunile de faţă fac parte dintr-o serie transmisă între 1977-
1979. Ultimele noastre comunicări la niveluri conceptuale vor fi
transmise între 1987-1989. Toate cele trei perioade ale transmisiunilor
au avut loc în cadrul a ceea ce noi numim "perioada de trezire
individuală", prima din cele trei perioade istorie majore care îţi stau
încă înainte.
În timp ce citeşti aceste cuvinte, numai câţiva din specia voastră
sunt capabili să se conceapă ca o singură conştiinţă, ca o singură
fiinţă, exprimându-se simultan printr-o multitudine de forme aparent
separate. Lucrurile nu se vor prezenta la fel şi peste un deceniu. Zece
ani de acum înainte, mulţi vor face semne şi minuni în numele lui
Cristos. Douăzeci de ani de acum înainte, trezirile individuale la
realitatea conştiinţei Cristice vor fi un lucru obişnuit. Treizeci de ani de
acum înainte, va exista un număr suficient de mare de holoizi cu
funcţie de vindecare, care vor întreprinde în mod conştient ciclul final
al creaţiei la acest nivel.
Aceste transmisiuni vor fi urmate de un număr de ani în care aceia
dintre voi care v-aţi trezit la noul mod de fiinţare vă veţi ancora în noul
vostru nivel de conştiinţă unificată şi veţi construi, cu puterea colectivă
care curge prin voi, un câmp gravitaţional de intensitate suficientă ca
să poată atrage în el, printr-un proces de antrenare ritmică, restul
speciei voastre. Aceasta va inaugura o nouă perioadă pe care o aveţi în
faţă - Perioada trezirii planetare. Această perioadă va dura o mie de
ani, de-a lungul căreia vom binecuvânta planeta voastră cu manifestări
fizice ale prezenţei noastre îngereşti extraterestre. Împreună, ne vom
ocupa de pregătirea pentru ce-a de-a treia perioadă din ciclul vostru
temporal, perioadă primordială - Era descoperirii.
În acest moment din experienţa speciei voastre, cei mai mulţi
dintre voi nu sunteţi încă pregătiţi pentru a intra cu noi într-o relaţie
practică mai apropiată, însă vă vom pregăti, în timpul următoarelor
douăzeci de revoluţiuni ale acestei planete în jurul Soarelui, pentru
momentul în care tiparele voastre vibraţionale colective vor fi în aşa
fel, încât ne vom putea uni cu ele pe scară mai largă.
Mai experimentăm încă diferite căi şi mijloace de realizare a
sarcinii noastre de a vă trezi, dar datorită uşurinţei crescânde a
schimbului informaţional direct, probabil că munca noastră printre
curenţii istoriei va înceta. Sperăm că nu va fi necesar să vă scoatem
din focalizarea voastră asupra firmei, orientată exclusiv pe axa trecutviitor,
prin nici un eveniment de natură cataclismică, prezis de
numeroasele voastre profeţii. Ne vom folosi de acestea, dacă va
trebui, pentru a proteja biosfera acestei planete, dar dacă veţi urma
întocmai informaţiile pe care le clarificăm acum, nu există nici un motiv
pentru care am fi nevoiţi să recurgem la asemenea măsuri extreme.
Prin aceste transmisiuni şi prin multe altele de acelaşi fel pe tot
cuprinsul Terrei, vă furnizăm informaţii mai mult decât suficiente
pentru a vă da posibilitatea să vă restabiliţi propriul echilibru.
Lăsăm să aibă loc, fără intervenţie directă, un anumit grad de
distrugere ecologică, deoarece o asemenea distrugere poate ajuta la
precipitarea unei reîntoarceri voluntare şi cooperative la starea
anterioară Căderii. Aceasta ar fi, de departe, mult mai semnificativă
decât o reîntoarcere impusă asupra voastră. O trezire auto-iniţială va
mări cu mult capacitatea voastră de a restabili armonia ecologică a
Terrei. Drept consecinţă, ne limităm ajutorul, în acest moment, cât mai
mult posibil, la furnizarea de informaţii şi la dezvoltarea clarităţii
conceptuale.
Deocamdată, există în mijlocul vostru mulţi care, unul câte unul,
cu trecerea anilor, vor trăi experienţa transformării psihologice
necesare şi vor intra în starea de graţie. În timpul următoarei perioade
de douăzeci de ani, vom fi educaţi mai ales cu educaţia conceptuală a
speciei voastre. Însă după aceasta, în timpul ultimilor zece ani din
acest ciclu, ne vom retrage activitatea de la nivelurile conceptuale şi
ne vom concentra, mai direct, asupra nivelurilor fizice şi emoţionale.
Pentru că aici este nevoie de muncă serioasă. Oricum, stabilirea unui
climat conceptual favorabil este o premiză obligatorie.
În timpul primei perioade de pătrunderi pe scară largă în procesul
vostru istoric de la sfârşitul anilor '60, am învăţat multe despre tiparele
de materializare care restrâng şi definesc în prezent expresia colectivă
a conştiinţei voastre. Experienţele noastre de atunci şi cele din anii
care au urmat, constituie o bună bază de pornire pentru aceste
transmisiuni. În acel moment, membrii speciei voastre dintre cei mai
sensibili la tiparele noastre vibraţionale descendente au fost cei care
nu îşi asumaseră încă roluri sociale definite. Din punct de vedere
ezoteric, s-ar putea spună că aceşti indivizi avea corpuri eterice mai
libere. Însă din punct de vedere practic, ei erau indivizi în tranziţie, cu
puţine investiţii în status quo. Ceea ce i-a determinat pe aceşti indivizi
să fie receptivi la prezenţa noastră a fost faptul că ei avea structuri
conceptuale relativ flexibile; în cadrul lor am putut sădi seminţele
informaţiei noastre dătătoare de viaţă, cu cea mai mare şansă de a
obţine o germinaţie încununată de succes.
Am ales ani 1967-1969 pentru acest prim experiment pe scară
largă, deoarece în acea perioadă ajungea la maturitate o întreagă
generaţie din civilizaţia voastră globală, generaţie receptivă la o
schimbare la scară planetară. Copii "acestei" generaţii vor fi aceia care
vor participa, la diferite şi numeroase niveluri, la marile revelaţii de la
sfârşitul anilor '80. Aceasta va fi o perioadă cu adevărat memorabilă, o
perioadă în care primele contracţii ale naşterii vor fi de netăgăduit. O
mare parte din scopul transmisiunilor de faţă este de a pregăti părinţii
pentru ceva fără precedent care urmează să se ivească în copiii lor.
Comunicările noastre din timpul acestor ultimi ani ai deceniului
şapte ajung până dincolo de periferia socială a culturii voastre, care a
fost contactată în timpul anilor '60. De data aceasta, pătrundem până
în adâncul inimii civilizaţiei globale. Ajungem la mulţi din cei care se
află în aşa-numitele "poziţii-lubrifiant" din societatea voastră - indivizi
care lucrează în fabrici, care predau în şcoli, vă construiesc oraşele şi
vă dezvoltă ştiinţa. Încă nu avem un contact direct prea mare cu
oficialităţile guvernelor, nici cu bancherii lumii sau cu oamenii de
afaceri internaţionali. În cele mai multe cazuri, aceste elemente s-au
înconjurat de mecanisme ale egoului mult prea complexe ca să poată fi
penetrate în acest moment. Primele noastre contacte cu aceştia vor
avea loc în timpul transmisiunilor de o putere superioară din anii 1987-
1989.
Cu toate acestea, aceia pe care îi contactăm acum sunt suficienţi
de importanţi în menţinerea sistemelor voastre sociale, ca să
garanteze faptul că lumea face salturi incredibile în planul conştiinţei,
în cursul următorilor zece ani. Majoritatea nu au destul loc în cadrul
structural al convingerilor lor ca să cuprindă o fiinţă de grandoarea
unui înger sau a unui extraterestru, aşa încât să răspundă la impulsul
nostru de parcă ar porni de la ei însuşi. Se simt bine şi limpezi, simt
schimbările care plutesc în aer. Se mai trezesc puţin, mai scutură
câteva din mecanismele lor de apărare şi aduc o perspectivă mai nouă
şi mai proaspătă în fiecare situaţie.
Conştient sau inconştient, ei încep să-şi potrivească tiparele
vibraţionale astfel încât să cuprindă în ele mai deplin fluxul Spiritului.
Uneori, ei se schimbă radical şi-şi atribuie transformarea cutărui sau
cutărui mecanism. Noi râdem, pur şi simplu. Nu ne interesează cum se
întâmplă schimbarea, atât timp cât ea are loc. Aceia care nu sunt încă
destul de sensibili pentru a ne percepe prezenţa, ne simt ca o euforie,
o limpezire sau un sentiment de pace. Totuşi, cei atinşi de noi se
schimbă într-un fel sau altul.
Dacă acestor oameni li se pare că schimbările îşi au izvorul în ei
înşişi, este cu atât mai bine - de fapt, aşa şi este. Noi nu aducem
prezenţa lui Dumnezeu; ea există, deja, pretutindeni. Ajutăm să se
înlăture obstacolele conceptuale şi emoţionale care împiedică
conştientizarea deplină a acestei Prezenţe. Cooperăm cu toţi cei ce
simpatizează vibraţional, oameni simpli şi sinceri care simt spiritul
nostru mişcându-se, dar, pentru cea mai mare parte dintre ei, numai
în contextul sistemului lor de credinţă actual.
Prin comunicări de acest tip, făurim unelte conceptuale mai
precise, pe care aceşti indivizi şi alţii le vor folosi pentru a se elibera.
Deseori, aceste unelte sunt prea conceptuale încă pentru mesajul pe
care-l conţin, însă ele sunt utile acum pentru slăbirea gratiilor
temniţelor conceptuale, în dosul cărora îşi mai târăsc zilele atâţia
indivizi. dacă te-ai pomenit în iad, ar fi indicat să apuci o furcă şi să
lupţi ca să ieşi afară. Într-un sens, aceasta este natura muncii noastre
conceptuale. Odată ieşit din iad, vei pune furca deoparte, fără îndoială.
Conceptele pe care le furnizăm în acest moment au un caracter
strict tranziţional - vor fi folosite doar atâta vreme cât veţi avea nevoie
de ele. Scopul lor final este dizolvarea gândirii subiective. Vi le oferim
cu dragă inimă, ca să ajute specia voastră la eliberarea de sub vraja
fricii şi a raţiunii. Raţiunea este un proces minunat şi util, atunci când
izvorăşte din premiza corectă. Dar premiza corectă constituie rareori
punctul de plecare pentru creaturile cuprinse de frică, prinse în plasa
subiectivităţii. Numai atunci când raţiunea va fi restituită locului ei
potrivit din structura spirituală a adevăratei Inteligenţe şi va fi folosită
înţelept în conştienţa Cristosului, va reîncepe să slujească nevoilor
întregului.
Există un singur spirit, însă numărul formelor prin care acesta se
poate exprima este fără limită. Pentru moment, aceste forme par a fi
importante şi sunt, de fapt, importante în ceea ce priveşte contribuţia
lor la întreg. Însă, cu trecerea anilor, scara diferenţierii îşi va pierde tot
mai mult din însemnătate pentru indivizii care îşi oferă în mod sincer
viaţa ca instrument prin care Spiritul să-şi înfăptuiască lucrarea.
Deoarece Viaţa poate să se exprime cu uşurinţă crescândă prin
asemenea indivizi, ei vor începe să se recunoască unul pe celălalt ca
diferenţieri ale aceluiaşi Spirit. Asemenea indivizi ar putea fi comparaţi
cu nişte terminaţii nervoase conştiente, terminaţii nervoase ale lui
Dumnezeu în materie, canalizând fluxul vital al conştienţei Cristice în
fiecare celulă din Fiinţa planetară.
În preajma revelaţiilor din anii '80, informaţiile despre existenţa şi
lucrarea noastră vor fi larg răspândite, în special în rândurile generaţiei
foarte tinere, focarul principal al eforturilor noastre în acest moment.
Deşi conştientizarea prezenţei noastre nu este necesară pentru a ne
îndeplini sarcina, aceasta facilitează totuşi transmiterea de informaţii.
Mii de oameni lucrează conştient alături de noi, chiar azi şi acum.
Aşadar, limpezeşte-ţi circuitul, prietene. Mari prevestiri de
schimbări plutesc în aer. Fizicienii voştri vorbesc despre aceste lucruri
în termeni care sfidează orice explicaţie. Psihologii voştri părăsesc
corabiile raţiunii convenţionale, care sunt pe cale de a se scufunda.
Religiile voastre explodează în încorsetura impusă de dogme şi pornesc
să redescopere Spiritul. Acesta este în întregime, aici, în această clipă
- acum. Deschide-ţi mintea spre posibilitate. Deschide-ţi ochii şi vezi
ce este în jurul tău. Un nou tipar vibraţional coboară pe planeta
voastră. Pune-te în acord cu el şi învaţă o modalitate suficientă de a
aborda anii finali ai istoriei.
Ţi se oferă prilejul să intri într-o nouă realitate. Ea se află deja aici,
pentru cei care au ochi să vadă. În curând va fi singura realitate care
va putea fi văzută. Cei care vor vibra pe noile frecvenţe vot găsi viaţa
tot mai minunată, pe zi ce trece. Cei care reacţionează la frică vor
vedea lumea cum se destramă. Două lumi - stări de conştiinţă vor
începe să prindă contur din ce în ce mai distinct: lumea Iubirii şi a
Vieţii, şi cea fricii şi a morţii. Timp de câţiva ani va continua să existe o
oarecare suprapunere a acestor lumi. o oarecare pendulare pentru unii
indivizi dar, pe măsură ce secolul se apropie de sfârşit, polarizarea va
continua să se identifice. Momentul Naşterii va fi şi un moment al
Ultimei judecăţi, "Judecata de apoi", momentul separării finale.
Vor veni timpuri mai bune pentru unii, mai rele pentru alţii, în
funcţie de orientarea şi implicarea lor. Din fericire, tendinţa firească a
speciei voastre este aceea de a gravita spre Iubire şi Viaţă. Pentru
marea majoritate, timpurile viitoare vor fi mai bune decât se aşteaptă.
Câteva dintre cele mai cumplite scenarii au fost deja anulate. Cu
excepţia câtorva zone izolate, unde noile energii nu vor intra decât mai
târziu, avântul schimbării pozitive este resimţit pretutindeni.
Venirea va fi o perioadă de incredibilă binecuvântare, de restabilire
a echilibrului ecologic, de cooperare internaţională şi de armonie
universală; resursele planetare vor fi înţelese în mod realist şi vor fi
folosite corect. Omenirea va trăi în pace. Toate formele vieţii vor
colabora armonios, cultivând întregul potenţial al planetei. Va fi o
epocă a revelaţiei, în timpul căreia Mintea şi planurile Creatorului vor
deveni clare pentru toţi. Va fi o epocă în care stadiul final al întrupării
se va manifesta deplin în formă, în care Spiritul, lucrând printr-o
umanitate pe deplin trezită şi sensibilă, va construi pentru sine un trup
fizic mobil.
Formele individuale umane nu vor funcţiona în mod atât de
stânjenitor ca acum. Îşi vor vedea de sarcinile lor cu graţia unor
dansatori, mişcându-se după o muzică pe care o va auzi fiecare pe
propriul canal, muzica propriului suflet. Prin melodii, Dumnezeu va
susţine într-o împlinire supremă fiecare din identităţile Sale
contextuale. Fiecare melodie se va schimba în funcţie de fiecare
mediu, de fiecare moment, de fiecare sarcină. Totuşi, un tipar general
şi consecvent de raporturi muzicale va constitui noua identitate a
omenirii. Cântecul clipei va fi ceea ce fiecare individ este în acea clipă,
transpus într-o partitură muzicală mereu în schimbare.
Muzica va fi mijlocul muzical prin care Totalitatea conştiinţei va
informa fiecare celulă individuală despre sarcinile sale specifice,
funcţionale, în cadrul unei totalităţi. Indivizii vor participa la această
muzică şi o vor asculta în acelaşi timp. Întreaga omenire va fi implicată
în întreaga conştienţă, imens împlinită în capacităţile pe care le
serveşte fiecare. Atunci când un individ va deveni dispensabil într-o
capacitate funcţională, va fi liber să compună partitura care îi va indica
un itinerar din călătoria muzicală prin corpul creaţiei.
Dintr-o perspectivă celular-umană, lucrarea care se va înfăptui în
timpul celor o mie de ani ai Perioadei trezirii planetare se va manifesta
sub forma construirii unor mari şi plutitoare cetăţi de lumină, uriaşe
flote de nave stelare intergalactice, construite din componente
biologice însufleţite de Intenţionalitatea creatoare care va funcţiona în
toţi oamenii acelui timp. Totuşi, din perspectiva Spiritului, Făcătorul de
stele va face să crească organic, prin intermediul speciei umane, un
corp fizic capabil de explorare universală. Corpul întregit va semăna cu
un corp uman, atât ca design cât şi ca structură.
Corpul fizic întregit, încorporând marea parte a vieţii biologice de
pe pământ, va părăsi această planetă aproximativ în anul 3011. Privit
din exterior, el va avea înfăţişarea unui copil în jurul vârstei de un an;
va funcţiona foarte asemănător corpului uman microcosmic, având
toate organele reprezentate. Va fi alimentat cu un combustibil cu care
toţi vor fi deprinşi să se hrănească până atunci: lumina înşişi.
Construcţia îl va limita la viteze cu puţin mai mic decât viteza luminii,
însă croaziera în care va porni va fi doar una de plăcere, iar cei ce vor
dori să călătorească mai repede nu vor avea decât să-şi folosească
vehicolele lor non-fizice.
Din perspectivă celular-umană, construirea acestui corp va
însemna o perioadă de glorioasă desfătare, o mie de ani de cooperare
intercontinentală. Dintr-o perspectivă spirituală, ea va însemna
naşterea unui organism cum universul nu a mai văzut. În timp ce cea
mai mare întrunire de vehicule spaţiale interstelare adunată vreodată
va părăsi Terra într-o formaţiune plină de graţie, Copilul Cristos se va
ridica uşor, va privi în jur şi îşi va face drum în spaţiu.
Nu aveţi un Dumnezeu domesticit şi monoton, pe care să-L
îngrădiţi în nişte concepte reverenţioase, ci o energie vibrantă,
jucăuşă, sufletul şi spiritul Vieţii Însăşi! El vine pe Terra nu pentru a fi
sobru şi cucernic, ci pentru a dansa, a cânta şi a se bucura de tot ceea
ce a creat. Nu lăsaţi gravitaţia - ş, de aici - gravitatea - planetei
voastre să vă apese conştiinţa. Aţi fost conştienţi de efectul gravitaţiei
asupra obiectelor materiale, dar numai recent, în călătoriile voastre
spaţiale, aţi început să bănuiţi că ea poate, deopotrivă, să lege şi să
limiteze conştiinţa. Ca specie, aţi început pentru prima oară să simţiţi
acest lucru atunci când fiinţele umane au intrat în tiparele orbitare din
jurul Terrei. În cele mai îndepărtate zone din atmosfera planetei,
gravitaţia a fost simţită, pentru prima oară, ca o curtare şi nu ca o
legătură conjugală. Aţi ascultat relatările primilor călători în spaţiu? Ei
nu erau singuri în capsulele lor. Întreaga specie era prezentă cu ei în
conştiinţă, odată ce preconcepţiile istorice colective au început să cadă.
Mulţi dintre voi au privit prin ochii acestor călători în spaţiu şi au
împărtăşit sentimentele trăite de aceştia.
Desigur, forţele gravitaţionale nu vor fi eliminate după Venire, dar
ele nu vor mai afecta conştiinţa umană. dacă nu ar fi avut loc Căderea,
ele nu ar fi afectat-o niciodată. În aceşti câţiva ultimi ani, în timp ce
influenţa materiei încă mai coexistă cu energiile în ascensiune ale
Vieţii, nu te gândi la lumea voastră cu atâta gravitate. Luminează-te
cu voioşia lui Cristos. Chiar acum Copilul în curs de trezire se arată
oamenilor de ştiinţă şi matematicienilor voştri prin nişte imposibilităţi
jucăuşe care zădărnicesc toate explicaţiile lor raţionale. Râzând, el
susţine decorurile disputelor pe scena lumii contemporane, alergând
încolo şi încoace, prinzându-le când sunt gata să cadă, urmărind
pentru câtă vreme poate păstra surpriza prezenţei Sale.
Vă amintiţi acele vremuri când eraţi copii şi lumea vă părea
amuzantă şi fermecătoare? Fiţi din nou asemeni acelor copii. Veniţi să
ne jucăm în ţara minunilor materiei. De mulţi ani visaţi intrarea
voastră în aceste tărâmuri. Visurile voastre s-au împlinit! Treziţi-vă şi
aflaţi unde sunteţi! dacă lumea vede exuberanţa fericită a Creatorului
scânteind în ochii tăi şi crede că aceasta este o responsabilitate în faţa
unei căutări sau a unei crize, explică-le tuturor, cu răbdare, ce se
întâmplă. Spune-le câte ceva despre noua perspectivă. În momentul
prezenţei tale, în momentul fiinţării tale, spune-le despre ceea ce
trăieşti şi ce pot trăi şi ei. Lasă-i să vadă şi să înţeleagă că fericirea,
pacea şi seninătatea nu-ţi aparţin numai ţie, ci sunt reflectarea în viaţa
ta a Fiinţei ce se va simţi întotdeauna în largul Său.
Nu lăsa această anticipare a ceea ce va veni să te distragă de la
lucrarea ce îţi stă înainte. N-ţi înapoia capul cu amănuntele acestei
viziuni, ca să le expui apoi, prin extrapolări raţionale. Încearcă să simţi
Spiritul prezent în tot ce am spus, întrupează-l practic în traiul tău de
zi cu zi. Viziunea este reală, dar câţiva paşi mai trebuie făcuţi, pentru
ca tot ceea ce este deja săvârşit de Spirit să se desăvârşească la fel şi
pe pământ. Prin tine se vor face aceşti paşi, eşti mecanismul pe care
domnul l-a desemnat pentru a-şi implementa Voia în tărâmul formei.
În liniştea fiinţei tale lăuntrice, ia legătura cu El. Dobândeşte claritatea,
hotărârea şi călăuzirea Sa. Atunci când vei primi instrucţiuni şi vei
descoperi domeniul în care poţi sluji celorlalţi, porneşte şi du la
îndeplinire ceea ce trebuie făcut.
Suntem pregătiţi să ne unim, în comuniune conştientă, cu acei
membri ai speciei voastre care au trăit moartea şi renaşterea
psihologică. Totuşi, înainte ca ajutorul nostru să se poată materializa,
trebuie să existe mai multe deschideri la nivelele umane. Nu putem
comunica acum cu acei oameni ale căror câmpuri vibraţionale sunt
denaturate de factorii egoului, de reacţii emoţionale, de
conceptualizare excesivă pe axa trecut-viitor. În asemenea cazuri,
prezenţa noastră ar forţa tiparele lor vibraţionale să se alinieze cu ale
noastre, răpindu-le în mod prematur o porţiune din propria lor
identitate. Putem să lucrăm numai cu aceia care sunt perfect conştienţi
cine sunt şi ce fac. Cu ei, uniunea devine re-uniune.
Este de importanţă hotărâtoare să-ţi aminteşti originea şi rostul.
Coborârea ta în materie şi-a atins punctul inferior extrem. Pentru ca
toate lucrurile cu care te identifici să nu fie anihilate în colapsul
entropic, trebuie să începi să te trezeşti, trebuie să începi să trăieşti.
În toţi aceşti ani ai istoriei voastre ai fost mort faţă de cea mai mare şi
importantă parte a ta. Dar timpul petrecut în sarcofag s-a împlinit. Nu
vei mai fi mistuit de focurile necredinţei. Înalţă-te, aşadar, din focurile
ignoranţei şi alătură-te din nou trăirii cosmice. A sosit timpul separării.
Nu sunt decât două căi în faţa ta: poţi păşi în inocenţa celor care se
încred în Dumnezeu sau poţi pieri în colapsul iminent al sistemelor tale
raţionale. Ce întotdeauna, tu eşti cel care alege.
CAPITOLUL 6 - UN UNIVERS PSIHOLOGIC
Tot ce îţi trebuie există în acest moment prezent, iar acest
moment prezent este tot ce există. În scurta lui pâlpâire vei găsi tot
timpul din lume. Prin el vei lua legătura cu Informaţia vie, care te va
călăuzi cu o îndrumare infailibilă. Momentul prezent este poarta stelară
prin care vei părăsi temniţa definirii umane şi vei dezvolta conştiinţa
percepţiei divine. Aceasta este fisura dintre lumi; nu numai dintre
lumile trecutului şi viitorului, dar şi dintre lumile timpului şi spaţiului,
ale spiritului şi materiei, ale formei şi fiinţării. Deschiderea prin care
vei reîncepe să iei parte la aventura creaţiei este o zonă atemporală.
Intrarea în măreţia eternă a momentului prezent, în Prezenţa lui
Dumnezeu, se va face prin ceea ce noi numim "proces psihologic".
Acesta este un proces de deplasare a identităţii, un proces prin care ţi
se restabileşte echilibrul conştienţei celor două realităţi. Prin el vei
începe să îţi dai seama că nu eşti forma pe care o animi, ci însăşi forţa
animatoare. Prin el te vei trezi din nou la tot ce eşti în Spirit şi în
întregime. Acest proces te va readuce la starea de graţie, la o stare de
sănătate, o stare a asocierii intime cu tot ceea ce este. Această stare
există deja. A existat întotdeauna. Cu toate acestea, majoritatea
fiinţelor umane sunt oarbe faţă de ea, datorită maşinaţiilor neîncetate
ale proceselor de gândire raţională pe care le venerează în locului lui
Dumnezeu şi al simplului Său adevăr.
Este important să recunoşti puterea creativă a gândurilor tale, o
putere care îţi depăşeşte cu mult propriile cunoştinţe. Atâta timp cât
vei gândi negativ, Viaţa îţi va aloca, provizoriu, doar o mică parte din
conştiinţă, ca nu cumva să răspândeşti maladii. Însă din clipa în care
conţinutul gândurilor tale va fi Iubire şi Viaţă, Domnul te va inunda cu
propria Sa conştienţă şi te vei bucura de minunea percepţiei Sale. Teai
născut ca să-I împărtăşeşti puterea creatoare.
Substanţa din care eşti făcut este atât de încărcată cu putinţa de a
crea, încât tot ce atingi prinde viaţă - fiecare gând, fiecare identitate,
fiecare imagine. Tu eşti forţa energizantă a planului material,
aducătorul de viaţă, dătătorul de binecuvântare şi susţinătorul iluziei.
Prin tine, Dumnezeu este relevat în formă materială.
Eşti deopotrivă copilul lui Dumnezeu şi copilul materiei. Totuşi, nu
poţi sluji la doi stăpâni. Tot ce vei lega în conştiinţă va fi legat şi în
materie, iar tot ce vei lega în materie va fi legat şi în conştiinţă. În
acest timp, tu eşti creatorul propriei sale realităţi. Dacă vrei să cunoşti
Creatorul cu realităţi mai cuprinzătoare, leapădă gândurile pe care le
au, aşa cum lepezi sapa după o zi de lucru în grădină. Realitatea mai
cuprinzătoare te cheamă acum. E nevoie de tine în serviciul Său.
Partea ta embrionară a luat sfârşit, gestaţia este completă, momentul
naşterii este aproape.
Ca să reintri în Prezenţa lui Dumnezeu, trebuie mai întâi să
părăseşti prezenţa Satanei. Ai trăit în prezenţa Satanei în toţi anii
istoriei voastre. Cuprins de teamă, ai fost dus departe de sălaşul tău
din starea de graţie, ai fost dus în adâncul forţelor elementale şi ale
tiparelor de energie concentrată. Acum a sosit clipa să părăseşti
această închisoare. Nu trebuie să vă părăsiţi trupurile fizice, nici
obiectele planului fizic, ci trebuie să părăsiţi interpretările voastre
privind aceste obiecte şi trupuri. Interpretările şi definiţiile nu reflectă
decât deformarea perspectivei voastre subiective.
Interpretările sunt cele care se interpun între tine şi claritatea
percepţiei de care vei avea nevoie ca să îndeplineşti lucrarea ce te
aşteaptă. Trebuie să te desprinzi de ele, odată cu gândurile tale, cu
visele tale, cu speranţele şi temerile tale. Acestea s-ar putea să ţi se
pară nişte lucruri nesemnificative, eterice, plutind uşor prin minte, dar
nu te lăsa indus în eroare de lipsa lor aparentă de substanţă. Ele sunt
substanţa din care sunt plămădite războaiele, vestitorii morţii, agenţii
maladiilor şi ai distrugerilor. Cu energia pe care le-o dai prin atenţia ta,
ele au puterea să schilodească o planetă întreagă. Îţi aduci aminte de
Pomul din mijlocul Grădinii Raiului? De ce crezi că Dumnezeu nu i-a
poftit pe primii oameni să mănânce din pomul cunoştinţei binelui şi
răului?
Numai Unul, având conştiinţa întregii Creaţii, este în măsură să
determine binele şi răul, după cum este propriu diferitelor creaturi. În
cealaltă realitate, primii oameni au participat la perspectiva holistică a
Creatorului, dar în realitatea formelor, perspectiva lor a fost categoric
subiectivă, incapabilă să estimeze cu exactitate nevoile întregului. Ei
nu au putut dirija, în mod creativ, mersul celor care proiectaseră forme
ce funcţionau înăuntrul creaţiei. Numai Totalitatea conştienţei,
Dumnezeu-Tatăl, Dumnezeu-Creatorul, a fost în măsură să facă acest
lucru. Cât timp au avut încredere în El şi au fost dispuşi să funcţioneze
în cadrul menirii lor, în contextul dinamicii interne proprii Creatorului,
ei au avut libertatea deplină de a se bucura de tărâmurile create.
Hotărând să se împărtăşească din fructul oprit, aceşti primi
reprezentanţi ai dumnezeirii au ieşit din câmpul funcţiei desemnate lor,
prin urmare şi din câmpul energiei creatoare ce le era accesibilă,
potrivit naturii menirii lor. Acesta a fost începutul maladiei, al
îmbătrânirii şi al morţii, începutul tiparelor lor de falsă identitate şi
începutul istoriei umane. Tiparul falsei identităţi a durat până în ziua
de azi, cu toate că nu a afectat critic perioada de gestaţie, a făcut-o,
cu siguranţă, mai puţin plăcută.
Poţi să vezi acum, cu mai multă claritate, de ce este esenţial, în
aceşti ultimi ani ai ciclului, să renunţi la interpretările tale? Ele aparţin
trecutului. Iar Viaţa există în prezent. Ai fost menit să participi la
această Viaţă eternă. Dar, ca să faci acest lucru, trebuie să renunţi la
identificarea cu trecutul, la identificarea cu îmbrăcămintea materială pe
care o porţi, acceptând definirea creatoare pe care ţi-o dă Viaţa în
acest moment prezent. Ce numeşti tu Satana? Trupul său este
trecutul, iar suflul său este viitorul. Activat de vinovăţia ta orientată
spre trecut şi de teama ta orientată spre viitor, te urmăreşte ca o
vastă umbră cosmică; îşi aruncă năvoadele fricii în apele conştiinţei
tale, apoi le retrage cu frânghiile raţiunii înapoi, în trecutul apăsat de
vinovăţie.
Pentru a ilustra acest lucru, prezenţa ta ar putea fi comparată cu o
membrană elastică, destinată să fie umplută până la refuz cu energia
şi puterea Vieţii. Va două spintecături enorme în plinul ei, vinovăţia şi
teama lasă să se scurgă preţioasa substanţă vitală, lăsându-te slăbit,
ineficient şi efemer, folosind tot timpul propria substanţă vitală pentru
a activa toate lucrurile de care te temi.
Este uşor să inversezi această situaţie. Îngăduie-ţi să mori faţă de
trecut şi trezeşte-te în momentul prezent. De ce ai ezita? Sunt chiar
atât de cuprinzătoare experienţele tale din trecut, încât pot asigura
baza pentru a înţelege tot ce întâmpini în prezent? oare merită ele
într-adevăr autoritatea şi credibilitatea pe care le-o dai? Cât de atent ai
fost la factorii prezenţi în momentul manifestării lor? dacă eşti atât de
preocupat de "experienţă", cât de atent vei fi la ceea ce se întâmplă în
acel moment? Unde îţi este atenţia acum?
Eşti acolo unde te duce atenţia. De fapt, eşti chiar atenţia ta. dacă
atenţia îţi este fragmentată, tu eşti cel fragmentat. Când atenţia îţi
este în trecut, eşti în trecut. Când atenţia îţi este în momentul prezent
eşti în Prezenţa lui Dumnezeu şi dumnezeu este prezent în tine.
Îngăduie-ţi să mori faţă de tot ceea ce nu există cu adevărat şi
descoperă ce există. Renunţă la tot ceea ce crezi că ştii. Fii onest: tot
ce ştii aparţine trecutului, deci nu există în ochii lui Dumnezeu. În ochii
lui Dumnezeu, cunoştinţele tale sunt doar praf în ochii unui copil,
lăsându-te orb la splendorile creaţiei.
De fapt, nu ştii nimic care să aibe semnificaţie eternă. Când
acţionezi pe baza aşa-numitelor tale cunoaşteri, o faci fără temelia
divină. Credinţa în propria ta cunoaştere nu este credinţa în
Dumnezeu. Indiferent cât de mult înveţi în cadrul actual al cunoaşterii
finite, nu te vei afla nici măcar cu un pas mai aproape de înţelegerea
lui Dumnezeu, a universului şi a ta însăţi. Cunoaşterea, aşa cum o
înţelegi acum, nu te va duce niciodată mai aproape de Viaţă.
Nu te agăţa, ca unul ce-şi imaginează că are dreptatea de partea
sa, de nici un segment al experienţei tale, ca şi cum o părticică sau
alta din trecut ar fi ceva demn de păstrat. "Ei bine - îţi spui - voi muri
faţă de tot, în afară de acest lucru. Îmi este prea sfânt. Înseamnă prea
mult pentru mine". Leapădă-l! Înseamnă oare mai mult decât Viaţa?
Oricare ar fi lucrul acela, nu mai ai nevoie de el.
Eşti, poate, îngrijorat că un aspect anume al identităţii tale nu va
supravieţui procesului psihologic. S-ar putea să fie aşa. Însă, la fel de
bine, poţi să te înşeli. Leapădă-l! NU are nici o importanţă. Nu există
nici o garanţie că vreun lucru va supravieţui vederii lui Dumnezeu.
Singurele lucruri ce sunt ameninţate, singurele care nu vor supravieţui,
sunt acelea care nu au existenţă decât în cadrul concepţiilor tale, sunt
lucrurile care nu au nici o realitate în afară de realitatea pe care le-o
dai tu.
Tot ce îţi este esenţial va fi menţinut de puterea creatoare a
Dumnezeului Cel Viu Tot ce menţii, prin folosirea eronată a
capacităţilor tale creatoare, va servi numai la implicarea în domenii
unde energiile tale vitale ajung să fie greşit canalizate şi, în cele din
urmă, disipate. Orice credinţă, orice concept, orice convingere pe care
o ai şi care oglindeşte cu adevărat ceea ce este prezent în Mintea lui
Dumnezeu, se va afla şi acolo, de cealaltă parte a procesului
psihologic. Aşa că nu ai de ce să te temi, lepădându-te de aceste
lucruri. Tot ce a fost sfinţit de Dumnezeu va continua să existe. Va
pieri numai ceea ce a căutat să te înşele, lipsindu-te de propriul tău
destin. Este într-adevăr foarte simplu: renunţă la toate şi vezi ce îţi
păstrează Domnul.
Orice ezitare pe care o simţi dovedeşte o încredere persistentă în
teamă şi raţiune. Iată zeii mincinoşi ai veacului acesta. Ei vor continua
să te înrobească, câtă vreme nu-ţi vei restitui încrederea Iubirii şi
Vieţii. Ai încredere absolută în Dumnezeu, şi Adevărul proiectului Său
Divin îţi va fi revelat în orice situaţie. Acest proiect este manualul tău
de lucru. Ignoră-l, în favoarea propriilor tale interpretări, şi vei ignora
astfel proiectul propriei tale identităţi. Informaţii concrete pentru
fiecare situaţie sunt furnizate constant de sursa cunoaşterii infinite. de
ce să nu te încrezi în ea?
Primul tău impuls va fi întotdeauna, aşa cum a fost întotdeauna,
instrucţiunea programatică de la nivelul sistemului tău de analiză
subliminală, sfatul Creatorului tău. Acesta va fi un mesaj direct de la
Sinele tău adevărat, impulsul vieţii, poarta către tot ce numeşti Cer.
Este scânteia spontană a divinităţii, aşa cum se diferenţiază prin tine în
contextul situaţiei tale. Ea poate aprecia şi evalua factorii prezenţi în
orice situaţie, cu o viteză care depăşeşte cu mult un proces de gândire
raţională.
Ai la îndemână toate informaţiile pertinente din univers, pur şi
simplu la cerere. Când vei fi conştient de totalitatea ta, impulsul vital
îţi va transmite tot ce ai nevoie să ştii, în orice situaţie dată. Mesajul
său va veni întotdeauna sub forma primului tău impuls spontan. Fii
atent.
CAPITOLUL 7 - DANSUL VIEŢII
Copil fiind, tendinţa ta conceptuală nu era încă pe deplin definită;
încă mai păstrai capacitatea de a intra în ţinuturile fiinţării eterne. Fiind
copilul trezit al lui Dumnezeu, vei fi din nou în măsură să grăbeşti sau
să încetineşti scurgerea timpului, să opreşti picăturile de ploaie pe
geam sau războiul din Orientul mijlociu. Având conştienţa eternităţii în
fiecare moment, cu sistemele tale involuntare de analiză a datelor
furnizându-ţi rapoarte infailibile, de mii de ori pe secundă, vei avea
suficient timp să apreciezi corect toţi factorii prezenţi în momentul
oricărei circumstanţe care ţi se prezintă.
Vei determina cursul optim de acţiune, cu uşurinţa şi graţia unui
dansator. Vei alege întotdeauna calea reacţiei optime, nu pentru că ţiar
lipsi libera voinţă, ci pentru că o asemenea cale reprezintă pentru
tine atât calea rezistenţei minime, cât şi calea maximei împliniri. Nu îţi
vei folosi libera voinţă spre a face greşeli inutile, ci spre a afla ce rol ai
putea juca în mod creator în cadrul întregului. Hotărându-te să faci
Voia lui Dumnezeu, vei descoperi unica şi adevărata libertate.
Capacitatea ta de funcţionare va atinge perfecţiunea potenţialului său
şi vei întâmpina puţine dificultăţi în corectarea dizarmoniei din situaţia
voastră istorică.
Trăind în această stare de graţie, vei funcţiona asemeni unui
computer; supraveghind variabilele fiecărei situaţii date, determinând
tiparul comportamental optim, parcurgând datele, ajustându-te pentru
date noi, iar şi iar, de mai multe mii de ori pe secundă. Toate datele
legate de o anumită situaţie vor fi procesate la nivelul inconştientului.
La nivelul conştientului, întotdeauna îţi vei da seama de cursul acţiunii
care foloseşte optim potenţialului disponibil al tuturor factorilor
prezenţi în acea situaţie. Mecanismele de control intern, reîntoarse în
cele din urmă la impulsul directiv al Vieţii, vor avea grijă de asta în
mod inconştient. Totul va fi la fel de simplu şi de natural ca şi
respiraţia. Încrederea în proiectul pe care Dumnezeu l-a integrat deja
în corpul tău este cheia pentru acest nou tip de funcţie.
Îţi poţi imagina ce anevoios ar fi dacă ţi s-ar cere să-ţi asumi
răspunderea pentru toate sistemele autonome din corpul tău? Într-un
anumit sens, asta faci când nu ţii seama de sistemele tale autonome
de procesare a informaţiei, din respect pentru un proces de gândire
raţională.
Din punct de vedere istoric, mintea ţi-a fost preocupată de
suprasaturarea cu date senzoriale, care nu au fost niciodată destinate
prelucrării conştiente. Funcţia ta conştientă este într-un alt domeniu,
cel al creaţiei spontane, al dansului, al muzicii şi al încântării, căci asta
vei începe să faci şi atunci când îţi vei fi recăpătat încrederea în
impulsul Vieţii. Vei începe să dansezi - să dansezi după muzica
sufletului tău.
Există şapte canale vibraţionale primare menţinute în cadrul
corpului vibraţional global al fiinţei planetare. În fiecare din aceste
şapte canale există şapte sub-canale. Executarea conştientă a
responsabilităţilor tale creatoare în proiectul global va avea loc printrunul
sau altul din aceste canale primare.
Descoperirea nivelului la care ai fost proiectat să funcţionezi nu va
veni prin conceptualizare, ci prin sensibilizarea ta lăuntrică faţă de
sentimente, vibraţii şi ritmuri planetare. Odată ce te-ai acordat cu
aceste ritmuri, vei afla că sarcinile funcţionare pe care trebuie să le
îndeplineşti sunt chiar lucrurile pe care doreşti cel mai mult să le faci.
Nemaifiind legat de responsabilităţi false, născute din teamă şi
dependenţă faţă de tiparele trecutului, vei pune mâna pe uneltele
îndeletnicirii tale şi te vei desfăta cu împlinirea creatoare a Voii lui
Dumnezeu.
Lucrând în această nouă modalitate, fiecare va auzi notele propriei
sale sarcini funcţionale şi va executa dansul îndeplinirii acelei obligaţii
anume. Pe fiecare canal primar, toate melodiile vor avea acelaşi ritm şi
aceleaşi note fundamentale; fiecare canal va fi într-o relaţie de
armonie cu toate celelalte. În jurul tău, pe întreaga planetă, vor
răsuna melodii ale bucuriei, sincronizate perfect una cu cealaltă,
cântând împreună, într-o orchestraţie perfect echilibrată, o simfonie
perfectă. Acesta este cântecul de dragoste al Creatorului pentru
planeta Terra.
În această stare de graţie, nu vei mai fi constrâns de dictatele
înguste ale interpretărilor tale raţionale. Nu vei mai fi ţinut prizonier de
structura propriilor tale concepţii. Vei fi liber să pluteşti într-o oscilaţie
ritmică şi voioasă, între realitatea ta ca totalitate nemanifestată a lui
Dumnezeu şi realitatea ta ca proiecţie funcţională a Sa concretizată în
formă. Abordând direct sistemele informaţionale ale fiinţei eterne,
specia ta va conduce Terra către o eră de neconceput a binecuvântării
şi prosperităţii.
Proiectul adevăratei tale lucrări aici, pe Terra, există deja înăuntrul
tău. Nu ai nevoie de instrucţiuni de undeva din exteriorul tău, nici din
această carte, nici dintr-o altă carte din vechime, nici de vreo altă
persoană, obiect sau eveniment. Aceste lucruri pot fi utile uneori, dar
sarcina ta primară este să-L trezeşti pe Cristos cel viu în inima ta. Iată
adevărata ta identitate. Exprimă-l pe Dumnezeu în tot ceea ce eşti şi
lasă deoparte toate cârjele care te-au ajutata să traversezi istoria,
împleticindu-te.
Voi sunteţi mijlocul prin care Dumnezeu iubeşte creaţia. Voi
sunteţi dispozitivul prin care apar energiile catalizatoare în etapa finală
a procesului de creaţie. Sunteţi înalţi preoţi şi preotese, investigaţi cu
autoritatea de a prezenta singura Liturghie reală, Liturghia cosmică a
lumii, în care materia este ridicată, cu afecţiune, în Prezenţa lui
Dumnezeu şi impregnată cu puterea şi viaţa Spiritului.
Fii conştient, aşadar, copil al luminii, de importanţa ta proprie, nu
ca o identitate a egoului individual, ci ca un element component
hotărâtor în structura întregii Creaţii. Lucrurile pe care le faci azi,
lucrurile pe care le vei face mâine, lucrurile pe care le vei face
săptămâna viitoare - au o semnificaţie mult mai mare decât bănuieşti.
Fii conştient de tot ce faci, pentru că tu eşti sămânţa, originea multor
lucruri care vor veni. Prin faptele tale de azi vor fi create şi distruse
lumi uriaşe. Aşa cum un telescop îndreptat spre o stea îndepărtată
trebuie mişcat cu un singur milimetru la punctul de sprijin pentru a se
deplasa cu mulţi ani-lumină la celălalt capăt, la fel eşti şi tu într-un loc
de început asupra unor lumi viitoare, încă nenăscute.
Fii conştient de toate acestea. Fii conştient de tine însuţi. Fii
conştient de responsabilitatea ta. Existenţa în aceste lumi ale formei
este un privilegiu minunat, prea îmbucurător pentru a putea fi
exprimat în cuvinte, dar este şi o responsabilitate. Trebuie să înveţi să
accepţi această responsabilitate, sau libertatea ta va continua să fie
ciuntită, aşa cum este acum.
Renunţă la structura fostei tale identităţi bazate pe trecut. cedează
străjilor de la porţile Raiului toate definiţiile tale despre "acum".
Slăbeşte încleştarea absurdă cu realitatea şi alătură-te nouă, în
libertatea stelelor. Poarta este deschisă. Mori faţă de tot ce, atât de
prosteşte, crezi că ştii. Renunţă la convingerile tale, ca la nişte agenţi
ai separării ce sunt. Nu spera nimic altceva decât ceea ce este şi vezi-i
plinătatea în fiecare moment. Un timp nou stă în aşteptarea speciei
voastre, un timp al realizării, împlinirii şi aventurii. Acceptă acest timp
nou. Pătrunde în el. Dansează în avântul inevitabilităţii sale. Este Suflul
Vieţii şi Cântul lui Dumnezeu, de care ai fost despărţit atâta vreme.
Viaţa este acum. Viaţa există numai în momentul prezent al
timpului, în Prezenţa lui Dumnezeu. Gândurile orientate către trecut
sau viitor servesc numai la restrângerea şi limitarea torentului de
curent însufleţitor disponibil pentru vitalizarea expresiei tale. Nu ai idee
câtă energie va curge prin tine atunci când te vei fi dovedit demn de
încredere şi când vei fi îndepărtat aceste obstacole din sisteme tale
circulatorii.
Poţi să renunţi la structurile tale conceptuale orientate pe axa
trecut-viitor care împiedică acest lucru? Ai bunăvoinţă să vii cu mine,
să mi te alături într-o incursiune, o aventură imposibil de imaginat?
Vino, prietene, poarta este deschisă. Renunţă la teama ta. Renunţa la
raţiunea ta. Lasă în urmă trecutul şi pregăteşte-te pentru
transformare.
Există trepte pregătitoare, pe măsură ce indivizii se apropie de un
punct în care sunt deschişi transformării. dar transformarea actuală nu
este un proces secvenţial. Nu este un ritual complicat. Se poate trece
într-o clipită. Ea implică numai un pas, o singură decizie, un singur
eveniment. Când are loc, transformarea este la fel de simplă ca
răsuflarea, la fel de simplă ca un surâs. Pe neaşteptate, pur şi simplu,
ştii; dintr-o dată, ştii, la un nivel ce exclude orice fel de cunoştinţe.
Ochii ţi se limpezesc şi vezi, pentru prima oară, ce se află dincolo de
zidul închisorii, apoi sari. sari în necunoscut: viu, alert, conştient,
pentru prima oară, de cel ce eşti cu adevărat. Când vei fi gata să faci
acest salt, vei "şti". Nu vei avea de ales. Brusc, îţi vei da seama că
toate temerile, toate problemele, toate dilemele raţionale nu au fost
decât o parte dintr-un vis, o ficţiune pe care ai susţinut-o cu propriul
tău efort încăpăţânat.
Identificându-te cu fiinţa dindărătul a tot ceea ce este viaţă, îţi dai
seama că forma particulară pe care eşti conştient că o proiectezi
momentan, nu este, de fapt, cel ce eşti. Pe măsură ce vei începe să-ţi
vezi trupul ca pe un instrument minunat de explorare, conceput pentru
exprimarea spiritului tău, vei începe să te destinzi. Preocuparea ta
legată de supravieţuire va începe să slăbească. Nu pentru că trupul va
deveni neimportant ci, mai degrabă, pentru că a avut loc o deplasare
fundamentală a identităţii. "Tu" nu eşti trupul tău. Nu eşti gândurile
tale. Nu eşti ceea ce simţi, nici rolul nici experienţa ta. "Tu" eşti însuşi
Spiritului vieţii, dansând în lut, desfătându-te cu privilegiul minunat al
întrupării, explorând tărâmurile materiei, binecuvântând Terra şi totul
din ea.
Procesul psihologic care declanşează această conştienţă are loc în
momentul prezent. Trebuie să fii aici, pe deplin prezent, ca să îl
trăieşti. Nu este greu. Fii numai conştient de ceea ce faci. Dacă tai
pâine, nu te gândi că îţi este sete; dacă asculţi ce vorbeşte un prieten,
nu te gândi la ce îi vei spune tu; dacă mănânci nu te gândi la ce o să
faci după aceea, ci arată Terrei aprecierea atenţiei tale depline.
În orice activitate ai fi antrenat, fii pe deplin conştient acolo.
Aceasta te va atrage în prezenţa lui Dumnezeu şi îţi va arăta, repede,
care porţiuni din viaţa ta au cea mai mare nevoie să fie puse la punct.
Problema nu este cât din Prezenţa lui Dumnezeu poţi să aduci în viaţa
ta, ci cât din viaţa poţi să aduci în prezent. Prezenţa lui Dumnezeu este
pretutindeni. Nu ai decât să o cuprinzi, conştient, cu atenţia.
Odată ce ai învăţat să îţi concentrezi atenţia asupra momentului
prezent, poţi începe să recurgi la facultăţile tale intuitive pentru a te
orienta. Aceste surse intuitive sunt legătura directă cu fiinţa ta.
Acordă-le încredere. Nu te vor înşela. Ele se înalţă involuntar din
adâncurile fiinţei tale, aidoma suflului respiraţiei tale; te informează, în
mod instantaneu, despre tot ce trebuie să ştii, în orice situaţie. Îţi
furnizează o evaluare a situaţiei, bazată pe înţelepciunea infailibilă a
Creatorului tău, care îţi indică tiparul comportamental optim, pe care îl
ai la dispoziţie, în orice împrejurare. Ele te pot ajuta în viitor. dar pot fi
călăuza ta nepreţuită în momentul de faţă.
S-ar putea ca, urmând aceste impulsuri intuitive, să încalci multe
din fostele tale tipare comportamentale, dar nu sta pe gânduri, lasă-le
deoparte. Continuă, cu încrederea unui copil. Va fi mult mai bine
pentru tine să spargi, acum şi de unul singur, tiparele din viaţa ta care
nu sunt armonizate, decât să aştepţi până când intensitatea
vibraţională în creştere, învăluind atmosfera Terrei, le va sparge în
locul tău. Informaţia de care ai nevoie este gravată în compoziţia
structurală a fiecărei celule din corpul tău. Ia legătura cu ea, acolo.
Intervalul care există între impulsul tău vital iniţial şi eventuala sa
implementare sau respingere poate să pară un lucru neînsemnat, dar
când iei în considerare câte asemenea intervale există în decursul unei
zile obişnuite şi câtă energie umană colectivă se scurge în aceste
intervale, rămâi uluit. Aceasta este deschiderea prin care întreaga
voastră specie este secătuită de însăşi substanţa ei vitală. Pentru a
înfăptui lucrarea care te aşteaptă, nu îţi poţi permite o asemenea
risipă.
Condiţionarea culturală te-a convins că retragerea atenţiei de la
considerarea raţională a întâmplărilor trecute şi a posibilităţilor viitoare
ţi-ar ciunti capacitatea de a-ţi împlini responsabilităţile. Dar adevărul
este că acest lucru te-ar pune în libertate, pentru a-ţi putea îndeplini
adevăratele tale responsabilităţi.
Responsabilitatea ta este să fii tu însuţi, să exprimi esenţa
spiritului tău lăuntric, să-L exprimi pe Domnul manifestat în formă, pe
pământ. Pentru a face acest lucru, trebuie să fii în prezenţa Sa.
Gândeşte-te la toate problemele vieţii în strălucirea luminii vii care
izvorăşte din Fiinţa Sa. Tot ce este real, în situaţia ta existenţială, va
rămâne; şi tot ce este ireal, nu va mai exista - atât de uşor se vor
rezolva problemele! Momentan, raţiunea ta este greoaie, prea
pătrunsă de valorile egoului, prea înceată şi prea uşor de manipulat ca
să-ţi poată rezolva, în mod satisfăcător, problemele din ce în ce mai
complexe, fie personale, fie globale. Caută răspunsurile în lumina
sufletului tău, în iluminarea propriului tău spirit, şi îngăduie oricărui
lucru ce nu-şi poate ridica fruntea în această lumină, să dispară în
întunericul de unde a venit.
Dacă într-o zi te vei trezi brusc, de parcă ai fi avut experienţa
procesului psihologic, dar simţi că încă nu eşti ferm ancorat în noua
realitate, stai cuminte, pe durata zilelor centrării tale. Nu folosi puterile
pe care le-ai dobândit, într-un mod în care să atragă atenţia. Timpul
faptelor va veni destul de curând. Vei şti cu precizie când a sosit. Între
timp, nu-ţi frâna intenţionat entuziasmul, ci ocupă-te voios de treburile
tale, cu o implicare personală minimă, rămânând centrat pe spiritul
lăuntric viu. Pe măsură ce vei deveni stabil şi sigur în capacitatea de a
te menţine în Prezenţa lui Dumnezeu, vei găsi împlinirea supremă,
făcând pur şi simplu ceea ce ţi se cere să faci în acel moment.
În starea de graţie, falsele tale identităţi se vor şterge şi, pe
durata vremurilor informării tale, în locul lor va rămâne o identitate
individuală mult mai flexibilă şi mai funcţională decât oricare dintre
cele pe care le îmbrăţişezi acum. Această identitate nu va fi una
exclusivă, având impresia separării de restul celor de felul ei, ci o
identitate cooperantă, care îşi înţelege propria unicitate ca fiind
mecanismul prin care ar putea să servească întregul mai cuprinzător.
CAPITOLUL 8 - SIMFONIA PLANETARĂ
În starea conştiinţei căzute, fiecare fiinţă umană funcţionează întro
nesocotire a cântecului Vieţii ce răsună în ceilalţi. Nu există nici
armonie, nici dirijare, nici orchestrare. Sunteţi aidoma notelor aleatorii
cântate de orchestră, înainte ca dirijorul să adune instrumentele în
simfonie. Marele Dirijor reclamă atenţia tuturor, vă cheamă la
evocarea unităţii şi a scopului, reamintind tuturor că a sosit timpul să
înceteze acordarea instrumentelor separate şi să înceapă încuviinţarea
conducerii Celui Unic ce înţelege întregul.
Pe măsură ce vei începe să dai atenţie conducerii Dirijorului
lăuntric, vei începe să cânţi în ritmul Simfoniei planetare,
armonizându-te cu ceilalţi de specia ta şi cu toată viaţa. Nu vei mai
gândi despre tine însuţi că eşti mai mult sau mai puţin important în
raport cu altcineva. Vei înceta să te mai identici cu forma individuală şi
vei începe să te identifici cu colectivitatea Fiinţei tale, cu spiritul lui
Cristos. Cristos este numele dat omului, odată ce s-a trezit din umbra
materiei. Cristos este numele fiinţei unice şi unificate, care este
totalitatea conştiinţei umane colective.
"Identificarea cu Cristos este cheia timpurilor care te aşteaptă."
În zilele ce vor veni, tot ce te-a ţinut separat şi deoparte va
exploda odată cu eliberarea întregului tău potenţial. Niciodată nu vei
mai avea nevoie să te umfli în pene, dându-ţi o importanţă imaginară,
deoarece îţi vei da seama că eşti mult mai important decât ai îndrăznit
vreodată să visezi. Nu vei mai face vreodată greşeala de a confunda
identitatea ta ca formă cu ceva mai mare decât ea. Aflat în cadrul
formei, te vei vedea ca o fiinţă a luminii într-un univers de fiinţe egale,
toate esenţiale pentru întreg. Dincolo de formă, în Cealaltă realitate,
vei trăi totalitatea sinelui tău, fiind pe deplin conştient cine eşti.
Eşti Prezenţa lui Dumnezeu. Dumnezeu este prezent pe Terra
datorită ţie. Odată ce vei fi capabil să te deschizi complet la
semnificaţia acestui adevăr, el va deveni realitatea predominantă a
experienţei tale in-formate. Vei începe să cânţi partea ta din Simfonia
planetară, cu uşurinţă şi claritate. De îndată ce vei începe să priveşti în
afara ta, fiind definit individual, spre lumea din jurul tău, să vezi cum
ai putea deveni folositor; de îndată ce vei începe să serveşti în
capacitatea pentru împlinirea căreia ai fost creat, vei începe să iei
parte la pacea şi fericirea Creatorului tău. Vei trăi o stare de conştiinţă
într-atât de superioară celor trăite înainte, încât viaţa ta anterioară îţi
va părea doar un vis.
Acum este momentul să te faci folositor Domnului. Repune-ţi
conştienţa în armonie cu cea a lui Dumnezeu. Învaţă să vezi lumea cu
ochi noi. Priveşte-ţi locul în timp şi cultură, fiind conştient de tot ce ţiam
spus. Aceasta, în sine, va schimba modul tău de funcţionare.
Perceperea Realităţii mai cuprinzătoare îţi va permite să vezi multe
lucruri care erau mereu aici, dar nu le-ai observat, lucruri pe care alţii,
din jurul tău, ar putea încă să nu le observe.
Pe măsură ce vei începe să vezi aceste lucruri, unul din efectele
secundare va fi creşterea capacităţilor tale secundare de supravieţuire.
Când vei vedea cu adevărat Împărăţia Cerurilor în acţiune pe pământ,
tot ce îţi va fi necesar pentru supravieţuire va fi atras spre tine ca un
magnet. Viaţa va fi simplă şi uşoară. Problemele se vor îndepărta
precum somnul de pe pleoape şi măreţia noii Realităţi va începe să
strălucească în tot ceea ce faci. Cu o mare claritate şi pace, vei face tot
ce trebuie făcut. Viaţa va începe să funcţioneze extraordinar de bine.
Aşa va arăta rodul restaurării, rodul întoarcerii tale. Viaţa curge deja
pe râuri şi oraşele scânteiază ca diamantele, pentru cei care au ochi să
vadă. Vedeţi cu ochii lui Dumnezeu. Viziunea Sa să fie viziunea
voastră. Vezi cum noua lume se desfăşoară în faţa ta, chiar pe măsură
ce vechea lume se desprinde, asemenea frunzelor ce se desprind de
copac, în toamna anului. revendică-ţi identitatea în Cristos şi fă-ţi sălaş
în noua lume, chiar pe măsură ce ea capătă formă sub ochii tăi.
Nu-ţi îndrepta atenţia asupra lumii ce polarizează spre egoism şi
teamă. Nu da atenţie vechiului care se năruie în jurul tău. Ce a fost, în
curând nu va mai fi. Lasă morţii să-şi îngroape morţii şi concentreazăte
asupra noului. Dacă eşti în stare să vezi mai mult binele decât răul
din cultura contemporană, continuă să lucrezi în cadrul acelei culturi,
în orice calitate ţi se pare nimerită. Răspândeşte lumina asupra tuturor
celor pe care-i întâlneşti. este bine să simţi astfel; influenţa ta va
accelera pătrunderea noului. Pe de altă parte, dacă nu poţi găsi prea
mult sens în calitatea vieţii exprimată în jurul tău, clădeşte liniştit noul
în inima ta. Îţi va veni şi ţie rândul să acţionezi; vei şti clipa când
trebuie să porneşti la treabă.
Foloseşte, în munca ta, orice imagini conceptuale ai nevoie,
conştient şi concis, cum ar folosi un chirurg bisturiul. Să ai întotdeauna
în vedere viziunea noului şi iubeşte-i necondiţionat pe cei care îţi sunt
potrivnici. Ucide-ţi balaurii cu compasiune. E posibil ca unele aspecte
ale vechiului să observe că noul funcţionează mai bine şi să înceapă,
de bună voie, să se alinieze tiparelor de viaţă în aflux. Alte aspecte ale
vechiului, care nu pot accepta schimbările necesare ar putea, pur şi
simplu, să dispară. În cele din urmă, nu cei ce strigă tare vor triumfa,
ci aceia cu suflete simple, ce acceptă inevitabilul cu încredere şi se
străduiesc, în linişte şi onestitate, să-şi implanteze viaţa în iubirea lui
Dumnezeu.
Retrageţi energiile din sistemele de schimb informaţional ce
servesc la captarea atenţiei numai spre destrămarea vechiului.
Retrage-ţi atenţia din orice formă de comunicare ce te ţine continuu
conştient de strigătele de agonie ale sistemelor care exploatează şi
manipulează. Nu fiţi preocupaţi de negativitatea globală, ci priviţi spre
voi înşivă, spre copiii voştri, spre familiile şi comunităţile voastre. Aici
veţi afla cele mai bune veşti posibile - că a sosit timpul şi că Fiinţa
planetară din care faceţi parte începe, în sfârşit, să se trezească şi să
arunce la o parte giulgiul istoriei.
CAPITOLUL 9 - INSULE ALE VIITORULUI
În timp ce te vei reorienta spre noua modalitate de funcţionare în
lume, vei fi atras spre centrele unde atmosfera vibraţională este mai
favorabilă unei stări sănătoase de funcţionare. Aceste centre vor
reprezenta punctele fiecare în jurul cărora se vor forma organele
fiinţei planetare. Într-un anumit sens, ele vor fi insule ale viitorului
într-o mare a trecutului. În cadrul câmpului lor vibraţional, noua eră va
înflori şi se va răspândi în mod organic, pentru a acoperi pământul.
Acestea vor fi primele capete de pod cucerite de către forţele ce vin cu
putere, punctele de acces prin care vor fi canalizate energiile
tămăduitoare ale transformării. Toate aceste centre vor colabora la
pregătirea speciei umane în vederea trezirii ei colective.
Câteva dintre aceste centre vor avea o orientare şi particularitate
specifică. Altele vor fi mai electrice şi mai universale. Dar toate cele
care sunt cu adevărat de partea noului vor fi unite în spiritul vieţii în
aflux. În fiecare dintre aceste centre, indiferent de forma lor indigenă,
prezenţa Vieţii conştiente va genera o atmosferă în care indivizi
sinceri, ce intenţionează să treacă prin procesul psihologic, şi să
participe la lucrarea Domnului, pot face ajustări necesare, devenind
ferm ancoraţi pe căile Spiritului.
În acest moment există multe asemenea locuri. Vor apare şi mai
multe în timpul deceniilor ce au mai rămas din această perioadă de
tranziţie. a vremea când generaţia viitoare va atinge maturitatea, va
exista o reţea larg răspândită de astfel de insule. La acea vreme,
pentru oameni va deveni un lucru obişnuit să-şi petreacă întreaga
existenţă în cadrul acestor comunităţi. Era viitoare nu va fi o prelungire
a atitudinii individualiste. În timpul procesului de tranziţie, mulţi vor
vedea că e bine să fii în preajma celor care au făcut sau fac ajustările
vibraţionale necesare. Un mediu ocrotitor, plin de înţelegere, poate
accelera procesul, în mod considerabil.
Rolurile pe care fiecare dintre voi va fi chemat să le joace în zilele
transformării planetare sunt multiple şi variate. În aceşti ani de
pregătiri, vă puteţi ajuta unul pe altul să jucaţi aceste roluri fără
judecată sau ataşament. În aceasta va consta o mare parte din
pregătirea voastră în aceste centre. Vei învăţa să-ţi asumi răspunderea
pentru funcţia ta particulară, fără a te identifica cu egoul, să
împărtăşeşti resursele individuale cu alţii, ca părţi ale aceluiaşi întreg
mai cuprinzător, şi să laşi deoparte orice tipar de comportament care
nu mai este favorabil fluxului armonios al spiritului.
Va fi loc şi pentru conducere în aceste centre dar, cu precădere, în
contextul administrării practice. O asemenea conducere nu va constitui
o ierarhie spirituală. În atmosfera asigurată de aceste centre, fiecare
trebuie să îşi asume întreaga responsabilitate faţă de propria sa
trezire. Deşi convieţuirea şi colaborarea vor asigura procesul pentru
fiecare individ, nici unul nu va fi în măsură să dicteze în mod arbitrar
calea pentru celălalt. Adevăraţii conducători spirituali nu vor încerca să
te ţină în şabloane de subordonare, ci te vor trage, cât de repede vor
putea, spre propriul lor nivel şi, dacă vei fi în stare, te vor îmboldi să-i
depăşeşti. de cealaltă parte a procesului psihologic, cei mai mari dintre
voi vor fi, după cum a propovăduit Iisus, servitorii tuturor. Aceşti
servitori vor ocupa, pe drept, poziţiile necesare de conducere practică.
Cei care nu au smerenia de a accepta această autoritate cerută în
problemele de zi cu zi, nu se vor afla printre cei smeriţi care vor
moşteni pământul.
Unul dintre primele ordine de lucru în procesul trezirii planetare
este distribuirea informaţiei. Cei implicaţi astăzi în centrele noii ere
sunt deja angrenaţi în această lucrare. Funcţia lor este de a primi
suflul Vieţii, de a-l traduce în informaţia necesară pentru
transformarea structurilor sociale existente şi de a o distribui, în mod
corespunzător. Această funcţie îi va implica în toate aspectele
comunicării, nu ca observatori, ci ca programatori şi directori.
Sistemele voastre de comunicaţie au aşteptat această zi. Ele au
fost create pentru acest moment. Nu te feri de tehnologia disponibilă.
Deşi s-a abuzat de ea în trecut, aflată în mâini iubitoare, ea poate să
transforme conştiinţa planetei voastre mai repede şi mai eficient decât
ar fi altfel posibil. Acestea sunt unelte pentru mâna Domnului. Nu vă
temeţi de el, ci iubiţi-le şi folosiţi-le pentru a răspândi mesajul iubirii
spre toţi cei ce nu au învăţat încă să intre în rezonanţă cu alte canale,
mai directe, dinăuntrul lor.
În era ce vine, metodele voastre tehnologice de comunicaţie vor fi
scoase din uz de către un sistem de schimb informaţional mult superior
lor. În vremea aceea, nimeni nu va mai avea nevoie de sistemele
folosite acum şi numai câţiva le vor găsi amuzante. Însă acum, pentru
scurtă vreme, ele constituie vehicule pentru mari transformări.
Folosiţi-le înţelept şi cu discreţie.
În această cultură a ştiinţei de carte, vei lucra cu ajutorul
cuvintelor, dar înţelege bine că nu atât ele vor răspândi mesajul, cât
spiritul lor pe care tu însuţi eşti în stare să-l pui în fiecare cuvânt.
Alege-ţi cuvintele cu atenţie şi înţelepciune - sau, şi mai bine, lasă
Spiritul să le aleagă pentru tine. Dă-ţi seama, însă, că ele nu sunt
decât reprezentări ale unui adevăr mai cuprinzător. Caută ca acest
adevăr să-ţi fie clar ţie însuţi şi cuvintele tale vor reflecta această
claritate. Mulţi nici măcar nu îşi vor aminti ce au auzit, ci doar că s-au
simţit mai uşuraţi şi mai plini de viaţă, în urma prezentării tale. Aşa şi
trebuie să fie. Nu-ţi face reclamă nici ţie, nici organizaţiei. Cei ce sunt
meniţi să te găsească şi să lucreze cu tine, o vor face.
În timp ce activitatea centrului vostru începe să înflorească în
lumina timpurie a zorilor, nu gândi că voi aţi fost special aleşi sau
oarecum superior celorlalţi, care lucrează în altă parte. Centrul vostru
este cel potrivit vouă, probabil. Însă acelaşi adevăr poate fi trăit în
forme diferite şi identificarea strictă cu o formă, oricât de favorabilă
Spiritului, nu este decât o prelungire a egoului.
Toate fiinţele în curs de trezire sunt egale Domnului. Toate
organele ce se trezesc în corul lui Cristos sunt la fel de importante
pentru lucrarea ce trebuie făcută. Cu cât vei putea folosi mai mult
forma fără a o scoate în evidenţă, cu atât mai puternic va fi impactul
Spiritului.
Înţelege că, deşi voi sunteţi instrumentele schimbării, nu voi, în
sens individual, veţi produce schimbarea, ci Creatorul care pătrunde în
istoria voastră. Pe măsură ce fiinţa Sa înveleşte atmosfera
vibraţională, schimbarea va surveni cu sau fără participarea unui grup
anume. Menţionăm acest lucru nu pentru a scădea din importanţa
rolurilor pe care le vor juca grupurile sau indivizii. dar nu cădeţi sub
vraja egoului. Fiţi simpli în motivaţie şi acţiunile voastre vor avea o
semnificaţie mult mai mare.
dacă se întâmplă să ajungi la o părticică din acest adevăr, accept-o
şi respect-o, dar nu-i acorda mai mare importanţă decât frânturilor de
adevăr pe care alţii le găsesc înăuntrul lor. În aceşti ani de tranziţie,
conceptele ce se dovedesc a fi binefăcătoare pentru tine nu sunt, în
mod obligatoriu, şi conceptele pe care alţii le-ar găsi la fel de
folositoare. Toate spiţele duc la butuc. Ai răbdare: mâna Domnului
este în toate. Fiecare să graviteze spre propriul său nivel confortabil de
înţelegere şi să fie impecabil în cadrul acestuia.
Cu liniştea în minte şi cu tăcerea în inimă, păşeşte în prezenţa
identităţii adevărate, unde nu există nici vină, nici ruşine, nici teamă
sau reproş, ci numai exprimarea plină de iubire a adevărului. respiră
adânc şi identifică-te cu suflul Vieţii ce-ţi animă corpul şi care priveşte
prin ochii tăi. Extinde apoi asupra celorlalţi ceea ce trăieşti. Prin tine şi
prin centrul tău, permite Spiritului să creeze o insulă a iubirii şi
armoniei, care să poată fi resimţită peste tot ţinutul tău.
Să răsară apoi aceste insule! Să răsară în cele două Americi. În
Asia. Să acopere Europa cu pacea lor. Să se înalţe din sub-continentul
Indian şi să danseze peste toată întinderea Africii. Să fie şi să crească
în toată Australia, Noua Zeelandă şi în toate insulele din marile
oceane. Să acopere globul cu o reţea vie de Iubire şi Adevăr. Să se
ridice împreună şi să danseze, după muzica plină de bucurie a vieţii,
toţi bărbaţii şi toate femeile tuturor raselor şi naţiunilor. Pentru că
există doar un singur Tată-Spirit şi o singură Mamă-Ţărână. Toţi au o
rădăcină şi un tărâm comun. Toţi sunt copii născuţi din lut şi soare.
Capitolul 10 - INFORMAŢIA VIE
Cristos este fiinţa unificată a cărui conştienţă o împărtăşesc toţi.
Este fiinţa care şi-a sacrificat, pentru o vreme, simţul unificat al
identităţii şi s-a înfăşurat în materia unei planete, pentru ca o specie
să-i poată împărtăşi viaţa. El a intrat în somn ca să viseze un proces
evolutiv care să-l lase, la trezire, îmbrăcat cu un corp fizic, constituit
din multe celule-oameni.
Prima venire a lui Cristos a fost atunci când, pentru prima oară de
la apariţia vieţii pe Terra, totalitatea conştiinţei s-a transformat sub
forma unui om. Acesta a fost Iisus din Nazaret.
Prin Iisus, Cristos a păşit pe pământ şi a început să pregătească
populaţia umană. El i-a învăţat pe oamenii înrobiţi în materie din
Imperiul Roman să facă tocmai contrariul tuturor înclinaţiilor lor
obişnuite: iubeşte-ţi duşmanul, dăruieşte-ţi toate posesiunile tale
materiale, smereşte-te şi aşa mai departe. I-a învăţat pe oameni cum
să sfărâme, unul câte unul, toate principiile de care se folosea atunci
Satana, pentru a reglementa lumea.
După înălţarea lui Cristos, discipolii săi au alcătuit o carte
cuprinzând învăţăturile şi istoria vieţii Sale. Această carte a fost scrisă
într-o perioadă a istoriei umane când fiinţele umane nu aveau nici
ştiinţa, nici conceptul evoluţiei, nici teoria holistică, ci numai
înţelegerea celor mai rudimentare fapte ale existenţei, pe cea de-a
treia planetă de la steaua numită Soare. Cu toate acestea, cartea s-a
dovedit a fi efectul unei bombe năprasnice asupra guvernelor lumii,
aflate atunci la putere. Satana ştia că va trebui să-i acorde toată
atenţia şi iscusinţa sa, dacă nu dorea să fie desfiinţat. Ştia că, dacă
oamenii vor începe să acţioneze conform informaţiei pe care o
cuprindea cartea, s-ar fi pus capăt influenţei sale. Prin urmare, a
născocit o stratagemă bine ticluită, care se folosea tocmai de puterea
acestei informaţii, pentru a împiedica eventuala ei aplicare.
A organizat o vastă structură birocratică în jurul învăţăturii simple
a lui Iisus. A mobilizat mii de interpreţi "oficiali" într-o preoţime elitistă
şi i-a trimis pe capul oamenilor să-i plictisească şi să-i năucească, să-i
predispună, prin toate mijloacele, împotriva mesajului lui Cristos. Nu-i
păsa dacă fiecare se închina lui Cristos în mod superficial, atâta timp
cât continua să adore, de fapt, posesiunile materiale. Nu-i păsa dacă
fiecare îngâna învăţăturile lui Iisus, atâta timp cât nici unul nu încerca
să le trăiască.
Manevra de bază pentru a abate oamenii de la mesajul lui Cristos
consta în a stărui asupra mesagerului şi mecanismului mesajului,
neglijând substanţa învăţăturii. Chemarea la asumarea răspunderii
personale şi la punerea în viaţă a învăţăturii lui Cristos a fost înecată în
adoraţia crucii şi, mai târziu, în adoraţia scripturii. Mesajul lui Iisus
care vă îndeamnă să vă desprindeţi de influenţa materiei şi să vă
umpleţi de Duhul Sfânt a fost îngropat sub un catalog de vorbărie
religioase şi de interpretări dogmatice. Făţărnicia a fost încurajată în
numele Domnului şi mulţi au murit apărând interpretări care nu aveau
nici o legătură cu adevărurile simple ale lui Iisus.
Făţarnicilor zilelor noastre le este uşor să nutrească un sentiment
de superioritate orgolioasă, când se pomeneşte de Inchiziţie sau de
Cruciade, dar nu s-au schimbat decât nume şi locuri. Peste tot ochii
Mei îi văd şi urechile Mele îi aud pe cei care pretind că Mă urmează pe
căile ce le-am arătat, etalându-şi superioritatea religioasă în faţa celor
ce vorbesc cu alte cuvinte, asemenea unei femei care îşi etalează un
model unicat de pălărie. Nu există mâhnire mai mare decât să observ
această purtare printre cei care pretind că trăiesc după adevărul Meu.
Cum de n-au reuşit de două mii de ani să convingă această specie
de absurditatea argumentului conceptual? Fiecare limbă în care a fost
tradusă învăţătura Mea nu reflectă decât o variaţie a intenţiei Mele
originale. Chiar în contextul unei singure limbi, există unii care aud
înţelesuri diferite în cazul aceleiaşi expresii. Cei ce extrapolează mai
degrabă cu ajutorul raţiunii decât cu iubirea din inimile lor vor găsi
înţelesuri multe şi variate ca nisipurile mărilor. Nici acum nu ştiţi că
cuvintele nu contează, ci viaţa spiritului dindărătul lor?
Dacă îţi vei îndepărta din inimă iubirea faţă de celălalt din pricina
diferenţelor conceptuale, Eu te voi îndepărta din viaţa Mea, precum
cosorul care îndepărtează prin tăiere mlădiţa ce nu aduce roadă. Foile
de viţă nu au toate aceeaşi înfăţişare. Mlădiţele nu pornesc din butuc
din acelaşi loc şi în acelaşi fel. Sunteţi cu toţii fraţi şi surori întru
conştiinţă. Nu vă separaţi conform părerilor pe care vi le-aţi format.
Ceea ce se întâmplă depăşeşte, de fapt, cu mult ideile voastre
copilăreşti. La urma urmei, numai cei ce şi-au abandonat preferinţele
conceptuale vor înţelege adevărul iubirii întruchipate.
Eu sunt Cristos. Vin chiar în această zi, străbătând atmosfera
conştiinţei tale. Îţi cer să-ţi deschizi poarta raţiunii, ca să pot ajunge în
inima ta. Lasă-Mă să ţâşnesc din cenuşa ignoranţei tale, asemenea
flăcării ce ardea cu strălucire în simplitatea copilăriei tale. Apleacă-te,
mai degrabă, asupra bibliei iubirii, asupra prezenţei Mele vii în inima
ta, şi nu asupra controverselor prolixe făcute de capete slabe, pe
marginea cuvântului scris din vechime. Omul nu este lipsit de cusur în
trecutul său, însă cuvântului lui Dumnezeu nu s-a schimbat niciodată.
Este un cuvânt de iubire şi un cuvânt de viaţă. El îi readuce laolaltă şi îi
uneşte pe toţi cei care îl aud în adevărul fiinţării. Traducerile lui verbale
sunt multiple şi variate, şi dacă ele reuşesc să te conducă la iubirea şi
adevărul care trăieşte îndărătul lor, cu atât mai bine; foloseşte-le.
Dacă însă te separă şi te dezbină datorită interpretărilor raţionale,
lipseşte-te de ele şi ascultă cu auzul lăuntric; acolo Eu te voi forma în
mod direct.
Auziţi Cuvântul Meu prin iubirea a tot ce este. Nu vă lăsaţi mintea
să stăruie în tiparele conceptuale, ci relaxaţi-o şi deschideţi-o, aşa cum
îşi deschide trandafirul petalele. Aflaţi cine sunteţi în ochii lui
Dumnezeu. Ce minunat este să trăieşti în aceste vremuri
extraordinare. Cei ce despică aceste cuvinte sau cuvinte de demult, nu
fac decât lucrarea Satanei. Ascultaţi Cuvântul viu al lui Dumnezeu în
inima voastră şi fiţi pe pace. Până când toate ideile omeneşti se vor
risipi şi veţi păşi la locul tainic unde toate gândurile lui Dumnezeu sunt
dezvăluite, nu vă mai certaţi din pricina limitării voastre de înţelegere.
Dacă cineva va avea de obiectat ceva la aceste cuvinte, spunând
da sau ba, aprobă-l repede şi vezi-ţi de lucrarea tatălui. Nici cuvintele
acestea, nici altele, nu vor fi vreodată potrivite, dacă ar fu după
judecata oamenilor. Astăzi vă aduc mai mult decât nişte vorbe - aduc
Informaţia Vie a Vieţii. Primeşte-o odată cu iubirea pe care o ofer.
Eu sunt mirele prorocit din vechime. Am venit la voi pentru prima
oară într-un om numit Iisus. Specia ta nu era atunci pe deplin
pregătită pentru venirea Mea, de aceea am sădit atunci seminţele
pentru evenimentul ce-ţi stă înainte. A trebuit să fii pregătit pentru
această învăţătură. I-am împrăştiat sămânţa pe dealurile Galileii. Noi şi
noi bărbaţi şi femei au trebuit să fie pregătiţi, în decursul anilor
civilizaţiei creştine, căci mirele nu putea pune vin în burdufuri vechi.
Dar acum, bucuraţi-vă! Mileniile postului vostru au trecut. Să
pregătim ospăţul. Luaţi şi mâncaţi din acest adevăr, căci acesta este
trupul Meu, şi beţi din această iubire, căci ea este sângele Meu. Am
venit să stabilesc o nouă relaţie, un nou legământ cu specia voastră şi
datinile din vechime nu vor mai fi. Priviţi cum toate se împlinesc. Eu
sunt semănătorul şi voi sunteţi sămânţa Mea. În timpuri străvechi am
fecundat Ţărâna. Acum planeta a dat rod şi va începe culesul. Voi
accepta darurile acestui anotimp rodnic pentru purtătorii propriei Mele
conştienţe. Dacă dai crezare acestor lucruri, aşa va fi şi pentru tine. i
dacă ai credinţă cât o boabă de muştar, până la urmă vei fi restaurat;
cu cât este mai mare credinţa, cu atât mai grabnică va vindecarea.
Oricine Mă va urma va trebui să moară faţă de toate definirile
sinelui, să ia asupra sa spiritul Meu şi să se lase ghidat de liniile
câmpului Meu vibraţional. Cine se agaţă de propriile definiţii despre
sine îşi va pierde identitatea odată cu anularea acelor definiri, dar cine
va abandona toate de dragul Meu şi de dragul întâmpinării conştienţei
Mele, acela Îmi va împărtăşi viaţa veşnică.
Însă acesta nu este un dar pe care să-l păstrezi numai pentru tine.
El este primit numai de către cei ce-l dăruiesc, la rândul lor. Rămâne
cu tine numai curgând prin tine. Cu cât vei avea mai mult de dăruit, cu
atât mai mult vei primi. Pe măsură ce vei ducea acestea la măiestrie şi
vei deveni un canal al graţiei Mele, torentul ce va trece prin tine va
spăla toate urmele condiţiei tale anterioare. Te vei trezi funcţionând la
nivele de realitate pe care, chiar dacă ţi-aş vorbi de ele acum, n-ai
putea să le înţelegi.
Cine învaţă să funcţioneze astfel este omul care îşi zideşte casa
identităţii sale pe stânca trainică a ceea ce este etern. Nu îţi mai
deduce identitatea din ceea ce dispare în curând, ci zideşte-ţi-o aşa
cum o definesc Eu acum, ca propria Mea fiinţă în contextul lumii tale
înconjurătoare.
Voi veni la tine, mai întâi, cu conştiinţa unui copil, căci astfel îţi vei
redescoperi lumea. Oricine va primi această conştiinţă de copil, de
dragul Meu, îl va primi mai târziu, când copilul va fi crescut în spirit, pe
Cel care M-a trimis acum pe Mine. Primeşte asemenea copiilor mici şi
intră în viaţa Mea.
Vulpile îşi au vizuinele lor, păsările au cuiburi, dar puţini oameni
din această generaţie pot găzdui percepţiile Mele. V-am creat să fiţi
templele conştienţei Mele, însă voi Mi-aţi umplută lăcaşul cu dorinţe
materiale şi mi-aţi izgonit spiritul cu larmă de tâlhari. Nu-ţi pierde
timpul cu deşarte păreri de rău; deschide-te iubirii Mele şi fă simpla
schimbare.
Dacă Mă vei întreba pe drum, nu-ţi voi întoarce spatele. Care tată
ar da o piatră copilului ce i-a cerut viaţă? Nu fi prea mândru ca să te
rogi, pentru că ochii Mei văd şi urechile Mele aud. Nu există copil pe
pământ care să-mi solicite atenţia şi să n-o primească din plin. Mulţi
din această generaţie se consideră prea sofisticaţi pentru a se ruga,
dar vă spun, toţi aceştia se vor ruga înainte ca această tranziţie să se
încheie.
Nici unul dintre cei dezbinaţi în sinea lor nu va supravieţui
vremurilor ce vor veni, vremuri de integrare şi întregire. Viaţa trupului
este "Eu"-ul. Atunci când "Eu"-ul tău este unic "Eu" sunt Cel prezent.
dar când "Eu"-ul tău este fragmentat, trupul tău începe să moară.
Bagă de seamă, deci: identifică-te cu viaţa trupului şi nu cu materia
pământului. Când "Eu"-ul tău este unic, trupul îţi este plin de viaţă şi
nici o parte din el nu va cunoaşte boală sau moarte. Fragmentându-ţi
identitatea lipseşti părţi ale trupului tău de hrana Mea. Aceasta este
cauza bolii.
Eu am venit ca să isprăvim cu tendinţele materializatoare ce au
însoţit formarea speciei voastre. Am venit să vă ofer darul vieţii
eterne. Îi avertizez pe toţi cei care se ocupă prea mult cu practici
complexe, căci acestea sunt ale Satanei. Calea Mea este cea simplă.
Ea nu cere ritualuri care să conteze cu adevărat. Cel ce din neştiinţă
îmi încalcă tiparele va fi instruit cu răbdare, dar cel care le violează cu
bună ştiinţă, păcătuieşte împotriva spiritului vieţii. Răsplata pentru
acest păcat este moartea.
Nu te îngrijora cu privire la viaţa ta, gândindu-te ce vei mânca sau
cu ce te vei îmbrăca. Viaţa este mai presus de materie şi trupul - mai
mult decât un vehicul. Priveşte cum supravieţuiesc copacii. Uită-te la
păsările care nici nu seamănă şi nici nu culeg. oare nu tu ai mai multă
conştiinţă decât toate acestea? Atunci de ce te îngrijorezi? Chiar crezi
că ai putea, cu gândurile tale, să-ţi prelungeşti viaţa cu o oră sau cu o
zi? Viaţa nu este făcută pentru a fi stăpânită de gânduri, ci gândurile
sunt făcute pentru a fi călăuzite de viaţă. Înapoia mea, Satano, acolo
unde ţi-e locul, în trecut! Retrage-ţi gândurile obosite din minţile
oamenilor. Eu le aduc gândul Vieţii, asigurând fiecărui atom din
trupurile lor toată informaţia necesară în momentul prezenţei Mele.
Dacă Dumnezeu asigură frunzişul acestui pământ o definire atât de
frumoasă a expresiei Sale, cât de mult trebuie să vă dăruiască vouă,
care sunteţi făcuţi după chipul şi asemănarea Sa? Feriţi-vă de multe
posesiuni. Viaţa unui om nu se trage din ceea ce el posedă, ci din ceea
ce nu-l posedă. Căutaţi Împărăţia lăuntrică şi toate cele din afară vor fi
preschimbate. Doresc să-Mi împărtăşesc conştienţa cu toţi, dar cei
care nu vor fi pregătiţi în ziua venirii Mele, vor primi numai după
propriile lor capacităţi, potrivit modului în care s-au obişnuit să
primească. Cine crezi că va primi darurile conştienţei Mele depline?
Servitorii buni şi credincioşi care s-au pregătit întru venirea Mea.
Eu vin abia acum să aduc Terrei focul Vieţii. mama l-a stârnit
odinioară şi a aproximat formele exterioare ale chipului Meu. Dar abia
acum vin să botez în numele Domnului. Abia acum vin să aliniez
materia într-un fel cum nu s-a mai întâmplat de dinainte de început.
Voi boteza toate speciile cu propriile Mele definiţii. Pe toate le voi
informa despre funcţia lor adevărată. Şi fireşte, animalele - micuţii Mei
- vor vorbi.
Nu ţi-a trecut niciodată prin minte că, odinioară, în Grădină, nu Eu
am fost cel care a pus nume animalelor, ci Adam - fiul materiei? Şi nu
te-ai gândit apoi că numai Creatorul putea dispune de binecuvântarea
necesară pentru a le da binecuvântarea vieţii depline? Nivelul Meu de
penetraţie vibraţională era în acele zile de ajuns ca să însufleţească
speciile la un nivel elementar de viaţă muritoare, dar intensitatea
deplinei Mele prezenţe încă nu exista. Astfel , în umbra evenimentului,
l-am numit pe Adam reprezentantul Meu. Iar în trecut, înainte ca
animalele să primească definiţii în spirit, Adam le-a numit după natura
formelor şi tiparelor fizice. Sunt cel care zburdă şi se joacă astăzi
printre voi. Le voi preschimba, aşa cum vă voi preschimba şi pe voi, în
ceva minunat.
Nu ar trebui să respingeţi prea grabnic viziunile naive şi
superstiţiile primitive prevalente printre cei "mai puţin educaţi" din
specia voastră. Fiindcă, deşi aceste fenomene simple nu prezintă
fenomenul iminent în întregimea lui, ele înglobează totuşi
caracteristicile arhetipale ale acestuia, din care câteva vor fi
dramatizate în folosul vostru. Prea mulţi dintre voi au un snobism
intelectual ce împiedică exprimarea nestânjenită a spiritului Meu.
Animarea unei părţi din mitologia voastră lepădată va fi cura cea mai
rapidă.
Voi credeţi că am venit să aduc unitate şi pace pe pământ şi
acesta este adevărul, dar, pentru a realiza aceasta, va trebui, mai
întâi, să repar câmpurile vibraţionale care, momentan, se suprapun
parţial. Eu aduc sabia despărţitoare, care va separa toate elementele,
aşezându-le pe fiecare la locul cuvenit. Când vezi un nor ridicându-se
la apus, ştii că furtuna este aproape; iar când simţi o boare venind
dinspre sud, ştii că în curând vremea se încălzeşte. Cum se face că
poţi să vezi şi să auzi toate aceste sene ale schimbării şi totuşi nu ştii
că Împărăţia Cerului este aproape? Nu fi prea prins de aşteptările şi
interpretările tale personale, astfel încât să nu vezi Împărăţia până în
clipa în care te loveşti de ea. Sunt dezamăgit de această civilizaţie;
deşi aţi auzit Cuvântul Meu în tinereţea voastră, de înţeles nu l-aţi
înţeles.
Mulţi dintre cei care au învăţăturile Mele pe limbă vor fi, totuşi,
ultimii în Împărăţia Mea, din cauza trufiei lor. Şi mulţi dintre cei care nau
studiat cuvântul scris al lui Dumnezeu, dar l-au iubit statornic pe
semenul lor, vor fi printre primii. Cel ce se preamăreşte va fi smerit,
iar cel ce devine slujitorul întregii omeniri va fi ridicat în rangurile Mele
de cea mai mare încredere.
S-a spus că sorocul acestor lucruri nu va veni decât atunci când
"fulgerul ce a luminat o particulă ce a fost încătuşată sub firmament
străluceşte şi luminează altă parte sub firmament" şi atunci când acest
lucru se va fi întâmplat, venirea este aproape. Cei care au urechi, să
audă. Cei care au ochi, să citească Cuvântul lui Dumnezeu iluminat de
fulgerul care a fost odinioară încătuşat într-o particulă a materiei. Să
afle că timpul a sosit.
Nu irosi timpul în şovăială, ci apucă de îndată pe drumul ce-l ai de
străbătut. Identifică-te cu viaţa Mea, acceptă darurile pe care le aduc
sau ocupă-ţi poziţia în lumea muritoare. Mulţi dintre cei care se află
chiar acum în tabăra Satanei se vor pocăi şi vor împărtăşi viaţa Mea
veşnică. Dar cei căldicei, ne-crezând nici una, nici alta, vor fi prea
legaţi de tiparele materializatoare ca să se poată elibera, atunci când
aceste tendinţe vot fi eliminate din nivelurile conştiinţei umane. Mulţi
dintre cei care chiar acum stau la masă cu Satana vor fi mijloacele prin
care Eu voi schimba lumea; şi mulţi dintre cei care, acum, cu voce
tare, proclamă lauda Domnului, vor fi primii care să îmi nege energiile
Iubirii şi ale Vieţii şi vor fi primii care să se agaţe, cu disperare, de
temerile şi convingerile lor.
Şi totuşi, nu trebuie să se întâmple aşa. Energiile care vă înfăşoară
planeta sunt energii ale Vieţii. Nimic nu trebuie să stea între ele şi
exprimarea lor liberă prin tine. Nimic nu trebuie să stea între tine şi
sinele tău, între Creator şi creatură, cu excepţia timpului, iar dacă vrei
să vii acum şi să Mă iei de mână, împreună îi vom alunga şi una vom
fi.
Intendenţii pe care i-am lăsat, în timpuri străvechi, să călăuzească
şi să se îngrijească de specia voastră au fost dispreţuiţi de voi şi
omorâţi. Aşa că am venit Eu Însumi, prin Iisus din Nazaret. Atunci Maţi
răstignit, întrucât venirea Mea colectivă nu a fost înţeleasă şi forţele
materializatoare erau încă puternice. De data aceasta, vin la voi în
putere şi slavă. Nu Mă veţi mai dispreţui, căci este scris că: "Piatra pe
care au lepădat-o zidarii, a ajuns să fie cea mai importantă dintre
toate". Zidarii, tiparele terestre, care au modelat materia pentru a o
pune în acord cu visele Mele inconştiente, au bănui atât de puţin
esenţa Mea reală, încât au desconsiderat cea mai importantă stare de
conştiinţă care s-a oprit vreodată asupra unui membru al speciei
voastre. Totuşi, aceasta va fi singura stare de conştiinţă care va
supravieţui în veacul următor. Nu o respinge pentru faptul că nu pare
să aibă vreo valoare în vederea supravieţuirii. primeşte-o şi învaţă o
nouă definiţie a supravieţuirii.
Această stare de conştiinţă va dansa în circuitele tale şi
scânteierea ei va lumina corpul tău fizic întru viaţă veşnică. Această
stare de conştiinţă este conştiinţa Fiinţei Vieţii însăşi. Este curentul
pentru care a început să funcţioneze circuitul tău. În această etapă din
istoria ta, eşti asemenea unui sistem electric tocmai ieşit de pe linia de
asamblare, dar încă ne-racordat la reţea. oricum, nu va mai dura mult.
În adevăr, nu va trece această generaţie până nu se vor întâmpla
toate aceste lucruri.
Elanul venirii Mele este ireversibil ca răsăritul şi apusul soarelui.
Fiul lui Dumnezeu îşi va urma calea aşa cum am hotărât şi durerea va
fi de partea celor ce încearcă să-i împiedice desfăşurarea. Aceste
planuri nu le-am făcut ieri, ci au fost hotărâte din vechime, încă
dinainte de a stârni apariţia primelor semne de viaţă pe această
planetă. Ar fi bine dacă ai accepta schimbările venirii Mele.
Intraţi cu graţie în tiparele pe care vi le-am pregătit. Îmbrăcaţi
veştmintele modelate de Mine - trupuri de lumină. Faţă de aceste
veştminte - lampă aprinsă, trupurile voastre de acum sunt ca o lampă
fără curent. Încetaţi să vă mai definiţi voi înşivă, ci lăsaţi-Mă pe Mine
să vă definesc întru serviciul Meu. Ceea ce veţi trăi vă va întrece atât
de mult aşteptările, încât viaţa acestor ani petrecuţi în umbră va fi
curând uitată şi lăsată în urmă, ca un vis lipsit de noimă.
Aceasta este propria voastră viaţă; acestea sunt propriile voastre
planuri. Prin acest canal vorbesc la persoana a doua deoarece,
momentan, pentru mulţi dintre voi, acesta este mijlocul cel mai eficace
de a recepta aceste informaţii. Nu vă lăsaţi însă amăgiţi de dihotomia
pe care o implică acest procedeu. Eu sunt viaţa voastră. Voi sunteţi
expresia Mea. Eu sunt viţa. voi mlădiţele. Eu sunt conştienţa, voi
sunteţi focarul Meu. Nu există depărtare, decât în timp, poate, dar în
prezenţa Mea, timpul nu există. Eu dispun acum de claritate, în timp
ce voi dormiţi încă în întuneric. Dar vă chem cu insistenţă să vă treziţi.
Vreau să împărtăşesc cu voi totalitatea percepţiilor Mele.
CAPITOLUL 11 - ÎNVĂŢĂTURA SPIRITULUI
În vremurile când predomină tiparele fricii, legile de care au nevoie
fiinţele umane sunt multe şi complexe. Dar când aceste tipare vor fi
desfiinţate, şi aceasta se va întâmpla în curând, toate legile omeneşti
vor fi abolite. În prezenţa spiritului Meu există doar o singură lege, iar
aceasta este legea iubirii; iubeşte tot, iubeşte ceea ce este, iubeşte-te
pe tine însuţi aşa cum eşti şi iubeşte-mă pe Mine, aşa cum mă exprim
prin tine. Oricât de felurile ar părea expresiile, dă-ţi seama că ele toate
sunt diferenţieri ale propriilor tale expresii în contexte diferite. Iubeştele
pe toate. Înţelege şi vezi unitatea întregii vieţi.
Legea iubirii este mai mult decât o lege, ea este "calea" vieţii. Cine
crezi că pricinuieşte iubirea mugurilor de primăvară? Este iubirea
toată, Viaţa toată, care apelează la potenţialul acestei planete. Fii în şi
din această iubire, şi mulţimea legilor din vechime, care stârneşte
atâta confuzie, va fi absorbită în expresia glorioasă a vieţii pe pământ.
Este scris că va veni ziua când oamenii nu vor mai trăi din pâinea
materiei, ci din Cuvântul viu al lui Dumnezeu. Intră şi tu în rezonanţă.
Ziua aceea este acum. Informaţia hrănitoare aşteaptă înlăuntrul tău.
Împărtăşeşte-te cu ea într-un mod pe care nu-l va înţelege mintea
raţională. Nu argumenta atâta, nu îţi frământa inima, spunându-ţi ce ţi
se întâmplă prin cutare sau cutare mecanism. Ci ridică-te, primeşte-Mi
identitatea în fiinţa ta şi intră în casa pe care ţi-am pregătit-o în trupul
meu manifest. Urmează directivele Vieţii care te informează. ea răsare
înăuntrul vostru aidoma sentimentului trăit atunci când erai îndrăgostit
şi fiinţa iubită se apropia. Chiar acum îi dă ghes inimii tale. Ai încredere
în ea; nu te va duce pe căi greşite. Fii impecabil în tot ce faci, oricât de
neînsemnat ar fi lucrul acela, şi exprimă deplinătatea Mea în această
perfecţiune.
Pe dealurile Galileii, te-am învăţat să scoţi draci în numele meu.
dar aceasta este o eră nouă şi o generaţie nouă, iar celor ce veţi lucra
cu Mine la pregătirea acestei planete vă voi spune, de asemenea:
"Scoateţi definiri în numele meu". Căci, prin definiri felurite, spiritul
Vieţii, ieşind din Terra cu un clocot uşor, este reţinut în încăperile
ferecate ale Satanei. În era care vine, materia va fi informată doar prin
definiţiile Mele. Pe canalele vibraţionale de fiinţare, Eu transmit aceste
definiţii chiar şi acum. Dacă-ţi vei reduce la tăcere gândurile şi vei intra
în rezonanţă cu semnalele tale lăuntrice, vei începe să te extinzi,
pătrunzând în concepţiile Mele, într-o nouă interpretare a realităţii.
Găseşte uşa spre această nouă realitate prin inima ta. Intră şi fii
liniştit. descoperă ce fel de fiinţă eşti. Razele cu semnalele mele nu au
încetat să pornească spre tine, încă din clipa în care ai părăsit Grădina
Raiului, însă mesajul lor era prea plăpând printre ţipetele stridente ale
mulţimii vorbelor tale. Acum, când Mă apropii, aceste semnale cresc în
amplitudine. În curând, ele vor sili cuvintele cele multe să plece. Intră
în rezonanţă cu aceste semnale şi află cât mai multe despre tine,
pentru că multe ai uitat.
Dacă o ghindă cade pe pământ printre multe altele de acelaşi fel şi
devine atât de implicată în relaţiile ei cu celelalte ghinde încât se agaţă
mereu de auto-definirea ei ca ghindă şi nu va afla niciodată că, în
definirea lui Dumnezeu, ea nu este ghindă ci un stejar măreţ. Nu fiţi
asemenea ghindei din parabolă, agăţându-vă de autoportretele voastre
larvare până ce veţi putrezi, mişunând de viermi. Renunţaţi la
concepţiile voastre copilăreşti şi lăsaţi-l pe Creator să vă definească în
termenii Săi.
Încrede-te în Dumnezeu pentru cele necesare supravieţuirii şi nu
vei pieri de foame şi nici nu vei duce lipsă de ceva. Vezi mai întâi
Împărăţia Cerului şi, prin această viziune, vei observa şi factorii de
supravieţuire pe care, până acum, i-ai trecut cu vederea; se află prea
aproape de ochii tăi. Mintea ta mai caută lucrurile complexe. de-a
lungul istoriei te-ai zbătut atât de mult ca să supravieţuieşti - conform
definiţiei supravieţuirii formulate de tine, încât ai uitat "de ce" vrei să
supravieţuieşti. Când vei redescoperi motivul pentru care vrei să
supravieţuieşti, Mă vei redescoperi pe Mine. Eu sunt motivul tău de
supravieţuire. Eu sunt scânteia Vieţii dinăuntrul tău, dând expresie
universalităţii Mele prin mediul tău înconjurător. "Eu" sunt cel care
vrea să supravieţuiască şi să-şi găsească expresia prin tine.
Vrei să rămâi pe Terra, fiindcă e cea mai frumoasă dimineaţă de
primăvară din istoria; şi eşti îndrăgostit - îndrăgostit de spiritul care
cântă în inima ta, îndrăgostit de planeta glorioasă care te îmbracă în
materia ei.
Nu mai dormi, dacă vrei să nu pierzi, dormind, tot ce se întâmplă.
Dacă auzi acum aceste cuvinte şi simţi pacea Mea pe măsură ce
gândurile tale se supără tot mai puţin, nu te grăbi să pleci, săltând de
bucurie, ci mai stai locului o vreme. Stai liniştit până ţi se dă putere de
sus. Aceste prime tresăriri pe care le simţi sunt doar o aluzie la ceea
ce va veni. Când Sfântul Duh te va cuprinde pe deplin, vei cunoaşte ce
cunosc Eu, vei vedea ce văd Eu şi vei fi ceea ce sunt Eu.
Aşteaptă venirea mai deplină în inima ta. Atunci, cuvintele vor
avea mai multă semnificaţie când vei vorbi, pentru că ele vor fi în
deplin acord cu tiparele tale vibraţionale. Puţin te vor asculta predicând
o evanghelie a iubirii, dacă vor simţi teama din inima ta. Fii liniştit şi
senin. Spiritul Meu nu poate veni când minţile sunt pline. dacă acest
mesaj nu poate fi verificat prin propria ta experienţă din momentul de
faţă, el nu prea îşi are rostul. Mesajul Meu nu este unul de pace,
armonie şi întregime. te voi reda unei stări de sănătate cum n-ai
cunoscut decât înaintea proiectării de vehicule fizice. Voi stârni starea
de conştienţă pe care odinioară am împărtăşit-o, pe când eram unul.
Mă ofer ţie, în dar. Îţi promit că, dacă mă primeşti pe Mine, vei primi,
la fel, totalitatea a ceea ce este, căci Eu şi Tatăl suntem Unul.
Dacă dai crezare acestor cuvinte, înţelege clar: nu cuvintelor le dai
crezare, ci realităţii vi pe care o reprezintă aceste cuvinte.
Comunicarea adevărată este în inima ta. Acolo, Eu comunic în mod
direct. dacă nu vei muri faţă de tot ceea ce a fost şi nu vei renaşte
întru această comuniune, nu vei putea împărtăşi cu noi aceste lucruri.
Nu te defini în termeni supuşi pierii, Mesajul Meu este un mesaj al
faptei. Nu e ceva care să-l iei de pe raft şi să-l ştergi de praf la ocazii
speciale. Cine învaţă să vadă cu ochii lui Cristos a învăţat să vadă real
într-o mare de iluzii. Dacă eşti plin de propriile tale definiţii, cum le vei
primi pe ale Mele?
Când dăruieşti, nu da celor care, într-o bună zi, ar putea cumva să
te răsplătească, pentru că nu aceasta este adevărata dărnicie. Dă celor
care ştii că nu te vor răsplăti altfel decât în spirit; şi asta este deajuns.
Când se fac fapte bune cu ajutorul formei tale fizice,
îndepărtează toată lauda şi spune "Nu această formă este
responsabilă, ci Unul mult mai mare decât ar putea să cuprindă
vreodată, în întregime, această formă. Forma mea nu este decât
mijlocitorul Domnului. Laudă-L pe El în mod nemijlocit şi nu pune preţ
pe formele prin care lucrează El".
Căci Eu sunt făptaşul a tot ce se va face acum. Voi sunteţi faptele
Mele. Îmi fac sălaş în trupul, mintea şi inima voastră. Lăsaţi să fie
acesta un sălaş al rugăciunii, ca Eu să pot intra şi rămâne.
Venirea mea este asemeni drojdiei care ridică aluatul. În acest
moment, spiritul Meu se trezeşte în minţile şi inimile celor simpli,
inocenţi şi sinceri din întreaga lume. Sub scoarţa pământului întind o
reţea vie de rădăcini vibraţionale şi astfel conştiinţa Mea va încolţi în
tiparele conştiinţei oamenilor din fiecare ţară, din fiecare comunitate şi
din fiecare gospodărie unde se află câtuşi de puţină iubire. Oriunde se
găseşte chiar şi o urmă de iubire, Eu cresc, Mă înmulţesc şi Mă extind,
până când toată atmosfera ajunge să vibreze de eternul ACUM al
prezenţei mele.
Calendarul venirii Mele este subiectiv. Vei putea trăi experienţa
realităţii procesului, de îndată ce vei putea menţine viziunea în inima
ta. Omenirea, în totalitatea ei, nu va trăi experienţa Venirii decât în
Crăciunul definirii numelui vostru; la nivel individual însă, experienţa
venirii va fi diferenţiată. Pe măsură ce intru în evenimentele umane,
intensitatea câmpului Meu biogravitaţional va face timpul să
clocotească şi să se încovoaie. În sânul trecutului, se vor ridica insule
ale viitoarei veniri. pentru o vreme, vechiul şi noul vor exista laolaltă.
Privită din interiorul aparenţelor istoriei, s-ar părea că un număr
de factori determină fenomenele asociate cu venirea Mea. Nu vor lipsi
dovezile raţionale, logice, care să demonstreze că anumite influenţe au
determinat şi produc ceea ce are loc. În adevăr însă, am venit după
bunul Meu plac, în felul Meu. Intensitatea câmpului meu vibraţional
este suficient de mare ca să ajusteze realitatea ce-i stă dinainte. Iată
totul despre istorie. Fireşte, evenimentele voastre vor converge,
asemenea meridianelor de la poluri, pentru a Mă întâlni în lumină.
Cuprinse de iubire sau frică, toate lucrurile Mă vor întâmpina acolo.
dacă vreţi, sincer, să înţelegeţi aceste lucruri, deveniţi precum
copiii mici. Copiii vor fi cei care nu vor ţine cont de legile fizicii şi cei
care vor aştepta cu nerăbdare darul de a vorbi animalelor. Copiii vor fi
cei informaţi pe larg despre aceste evenimente în parte. Plini de
bucurie, ei vor încăleca pe fluctuaţiile câmpului energetic ce se
apropie, cu eleganţa surfiştilor, legănându-se uşor pe valuri.
Ce se întâmplă nu e atât de greu de înţeles. Multe suflete simple
vor pricepe de-ndată, pe când cei înţelepţi în cele lumeşti îşi vor încreţi
frunţile şi vor încrunta din sprâncene. Cei mai avizaţi în domeniul
material, fizicienii, au început să bănuiască ce se întâmplă. Mulţi alţii
Mă vor descoperi în curând şi, în zilele din urmă, mulţi de felul lor vor
fi convertiţi şi vor începe să răspândească şi ei Cuvântul Domnului.
Fizicianul, antropologul şi astronomul, laolaltă cu copiii şi animalele,
vor fi cei care aşteaptă să se nască, în ieslea materiei, conştiinţa Mea.
Eu sunt viaţa tatălui care dansează în lut, dar vieţii lui trebuie să i
se alăture conştienţa tatălui, dacă organismul e să dobândească
nemurire. De aceea, vin şi bat la uşa inimii tale. Hai să dansăm
împreună acest dans! Hai să cântăm aceste cântec! Eu cânt, în
prezenţa lui Dumnezeu, cântecul eternului ACUM. de-a lungul şi de-a
latul eternităţii, ecoul vocii mele răsună plin de încântare şi jubilaţie.
Treziţi-vă din somnul vostru istoric şi alăturaţi-vă celor ce
pregătesc deja intrarea acestei noi realităţi. Şi nu vă uitaţi strâmb la
cei dintâi pe care îi veţi întâlni. Ştiu pe cine am ales, iar culegătorii
trimişi pe holdele omenirii sunt la fel de variaţi şi de reali ca şi oamenii
pe care i-am trimis să-i culeagă. Cunoaşteţi-vă unii pe alţii, nu după
forma exterioară, ci după iubirea răspândită în prezenţa voastră. Nu
am venit să culeg o denominaţiune, ci toate naţiunile. Prea puţin îmi
pasă de conceptele endemice cutărui sau cutărui segment al speciei,
dar tare mult îmi pasă de iubirea ce vieţuieşte oriunde sunt cei cu
inima curată.
Sunt simbolizat prin influenţa longitudinii şi latitudinii, semnul
crucii. pe toate le întâlnesc într-o unitate de timp şi spaţiu, o unitate a
Creatorului şi a creaţiei. În focul iubirii mele, topesc toate diviziunile
dinaintea Mea.
Eu aduc vânturile schimbărilor şi suflul vieţii veşnice. Anotimpurile
umanităţii sunt acum pe sfârşite şi va sosi anotimpul Omului unificat.
Eu sunt vinul cel nou pe care această generaţie a fost hărăzită să-l
primească. Sunt Cristos Cel Înviat, care vine cu bucurie să locuiască în
inimile oamenilor.
Deschide-te spre nou. deschide-te spre imposibil. Deschide-te
acum spre realitatea ce a stat atât de mult timp dincolo de întunericul
percepţiilor tale. Eu sunt Cel care v-am învăluit cultura. Sunt Cel care
v-am învăluit istoria. Eu sunt Cel care a propovăduit în Galilea, i-a
vindecat pe bolnavi şi i-a adus la viaţă pe cei morţi în spirit. De două
mii de ani v-am tot pregătit pentru acest moment. Treziţi-vă întru
prezenţa Mea. Treziţi-vă la realitatea pe care istoria voastră nu a
putut-o ascunde, dar pe care nesăbuinţa voastră a putut să o uite.
Trezeşte-te la sinele tău, pentru că astăzi te voi crea după chipul şi
asemănarea Mea, cu suflul propriului Meu trup şi viaţa propriei Mele
fiinţe.
Dansează în voia tiparelor Mele. Lasă-te purtat de râurile iubirii
Mele, care încercuiesc planeta voastră într-un zigzag pulsatoriu şi
scânteietor, ca o reţea uriaşă de artere ale luminii şi iubirii. Ea poartă
un mesaj minunat: copilul materiei va fi moştenitorul Creatorului, a tot
ce a fost vreodată, a tot ce este şi a tot ce va fi. Nu încerca să torni
această informaţie vie în vechile burdufuri ale concepţiilor raţionale,
pentru că, dacă vei încerca, ea va străpunge pielea şi va curge ţărână,
însufleţind, în schimb, pietrele. Nimic din ceea ce ar putea fi încropit
într-o concepţie, nici chiar de către cei mai înţelepţi din specia voastră,
nu ar putea să aibă puterea şi flexibilitatea necesare pentru a conţine
această informaţie.
Din ziua aceea, cuvintele pe care vi le trimit nu vor mai fi în pericol
să se topească şi să se scurgă în tiparele concepţiilor voastre. Vă voi
mai trimite câteva, apoi, însă, vă voi întâlni înlăuntru şi vom sta în
jurul focului iubirii Mele, unde este mai cald decât în aceste pagini
înzăpezite şi în aceste cuvinte reci. În prezenţa fiinţei voastre lăuntrice,
vă aduc cuvintele Vieţii informatoare, cu totul diferite de cuvintele de
hârtie şi cerneală de aici. Câteva dintre ele vor fi aşternute pe hârtie,
cu cerneală, şi cuvintele oamenilor vor răsuna cu o putere pe care nu
au mai cunoscut-o din vremurile de demult. Însă aceste informaţii noi
nu reprezintă date în plus pentru conduita voastră. Ele sunt, mai
degrabă, realitatea însăşi a noii voastre firi. Nu se pune problema de a
pune în practică informaţia Mea în viitor, ci mai mult, să fiţi voi înşivă
tocmai informaţia Mea. Veţi fi Voia Mea în manifestare, chiar fapta
Mea.
Eu sunt la fel de viu, de unic, de blând şi schimbător şi, totuşi, la
fel de constant şi statornic ca viaţa ce creşte în flori sau cântă în ploaia
primăverii, pe acoperişurile caselor. Vin acum de la tatăl, să vă aduc
definirile Sale să vă izbăvesc de limitările trecutului. Vin la voi atât
dinlăuntru, cât şi din afară. Vin al voi când paznicii frici şi raţiunii nu
sunt atenţi. Mă strecor până la tine, în clipele în care eşti
recunoscător... sau fericit.
"Trezeşte-te!" îţi cânt, căci vremea noului a sosit şi toate lucrurile
vor fi altfel. Vino şi vezi ce ţi-am pregătit. Nu mai crede în nimicuri,
pentru că Eu sunt sursa cunoaşterii eterne şi, de acum încolo, te voi
inunda ca un izvor de nesecat. În chiar clipa nevoii tale, te voi informa
despre cele necesare. Întotdeauna a fost aşa, dar în zilele acestea,
vânturile vieţii bat mai puternic decât până acum. Creatorul se
apropie. Ai încredere în tot ce este şi în tot ce va fi.
CAPITOLUL 12 - UN SFÂRŞIT DESCHIS ŞI UN NOU
ÎNCEPUT
În vremurile noi, vei ajunge să te gândeşti la era descoperirii ca la
adevăratul tău început. va fi adevărat, într-un fel, pentru că acesta va
fi începutul funcţionării tale coerente, ca organism fizic unificat,
independent de planeta-mamă. Atunci când colectivitatea fiinţei tale va
socoti experienţa ta ca raportată la o viaţă de om, te vei gândi la toţi
anii istoriei voastre până la Venire, puţin după începutul mileniului doi,
ca fiind ai întunericului, ani petrecuţi în pântec. Nu-ţi vei aminti nimic
despre ei. Când, ajuns la maturitate, vei reflecta asupra Mileniului care
a fost denumit Perioada trezirii planetare, vei privi aceşti ani ca fiind ai
copilăriei tale, anii formării vehiculare. Despre ei îţi vei aminti foarte
puţin.
Ceea ce vei întâlni şi experienţele pe care le vei avea colo, printre
galaxii, în ce-a de-a treia perioadă, ca un copil trezit al stelelor, va fi
atât de copleşitor şi de nemaipomenit, încât orice ţi-aş spune despre
aceasta, n-ar avea nici un sens pentru tine, decât, poate, că totul este
oglindit destul de rudimentar în câteva din mitologiile voastre
primitive.
Vehicolul pe care îl constitui în vederea acestora, de-a lungul
mileniului următor, nu va fi lipsit de viaţă, ca materialele pe care le
prelucrezi azi, ci viu, cum este copacul, floarea şi vântul. le vei însufleţi
cu darul conştiinţei tale, precum tatăl m-a însufleţit pe Mine şi cum Eu
te însufleţesc pe tine. Iar toate vor fi una. Toate vor trăi şi respira
având coerenţa unui singur organism.
Dacă ar fi să insişti în a înţelege, cu mintea ta raţională, tot ce
urmează să se petreacă, ai rămâne adormit în praful istoriei mult timp
după trecerea Mea. Căci sunt o fiinţă în mişcare, iar zilele Mele pe
pământ sunt numărate. Adevărata Mea împărăţie nu este a acestei
lumi, ci a unei lumi care se află cu mult dincolo de toate stelele cerului
tău nocturn. dacă vei veni cu Mine, în drumul nostru spre eternitate,
vom avea timp din belşug să vizităm aceste sisteme stelare, iar tu vei
avea o mie de ani la dispoziţie ca să te bucuri de Terra în pace şi
armonie, înainte de a pleca. Haide, nu ţi se pare că este un plan bun?
Ai încredere în Mine aşa cum ai avut odată, cu mult timp în urmă.
Suntem singuri aici în timp şi spaţiu. Eu sunt unica conştienţă. Desigur
că îţi merit încrederea. Să nu mai fim separaţi, căci pot să-ţi citesc în
inimă şi-ţi vă dorul de casă, o casă de care nu-ţi mai aduci aminte.
Această casă este fiinţa Mea. Nu ţi-o reaminteşti deoarece este prea
vastă şi copleşitoare pentru a putea fi cuprinsă în oricare din structurile
tale mentale prezente.
Ascultaţi-Mă, o, copii ai Terrei; nu vă mai încredeţi în teamă şi în
numeroasele ei minciuni. Respiraţi cu Mine suflul vieţii eterne, suflul pe
care vi-l aduc azi. Crearea voastră colectivă, ca centru al conştiinţei
unificate, rămâne încă de înfăptuit, dar, la nivel individual, A Doua
venire bate la uşă! Şi, la fel, a treia, a patra şi a cincea şi a şasea -
toate până la capătul numerelor voastre. Căci Eu răsar în mijlocul
vostru ca un irezistibil val de energie. Eu răsar în fermieri, în muncitorii
din fabrici şi în copii fiecărei ţări de pe faţa pământului. Răsar, ies din
adâncuri, trezesc, cu putere, claritate, iubire şi informaţie dătătoare de
viaţă. Toţi cei care iubesc Mă pot simţi în această clipă, zvâcnind de
neastâmpăr în pieptul lor. cei care nu-mi tăgăduiesc acum expresia
sunt cei care vor moşteni pământul. Eu sunt viitorul, deci sunt acum.
Într-adevăr, nu sunt altul decât tu însuţi.
Eu sunt Dătătorul Vieţii, Cel după care Dorul Terrei aleargă din
timpuri preistorice. Sunt reflexia întregii mele creaţii. Tu eşti o celulă
din trupul Meu, însă - aidoma unei holograme - eşti întregul,
deopotrivă. Carnea ta este carnea Mea şi sângele tău este sângele
Meu. Împărtăşeşte-te cu viaţa Mea eternă, pentru că Eu sunt tot ce a
fost vreodată, tot ce este şi tot ce va fi.
Să ne unim în realitatea ta, aşa cum suntem deja uniţi în realitatea
Mea. Ţi-am spus să te identifici cu Mine, dar iată şi un procedeu mai
uşor: pur şi simplu, nu te mai identifica cu propriile imagini despre tine
însuţi şi te vei pomeni că tot ce a rămas s-a identificat deja cu Mine,
întrucât ce a rămas "sunt" Eu.
Să nu vă judecaţi prea aspru în umbra naşterii voastre, ci să veniţi
să cinaţi mai întâi cu Mine, la masa vieţii. Căutaţi să aflaţi cine are
menirea să judece. Eu sunt relaţia dintre Spirit şi materie, dintre tot ce
este temporal şi tot ce este etern. Sunt tiparul la care se conformează
materia, când intră în contact cu fiinţarea. lasă-te inundat acum de
armonie. Potriveşte-ţi tiparele identităţii la matricea arhetipală pe care
am pregătit-o anume pentru tine. Ea aşteaptă în concepţiile Mele. dacă
vei avea încredere în Mine, intenţia Mea îţi va spulbera limitările,
asemenea copilului care suflă într-o păpădie.
Ascultă şoapta din inima ta. O vei auzi atunci când gândurile tale
tac. Concentrează-te asupra ei, până când îţi va umple fiinţa şi va
deveni energia motivaţională din spatele tuturor faptelor tale. Nu ai
fost creat să porţi încruntarea şi nici să te ascunzi în fustele trecutului
tău. Leapădă aceste veştminte străvechi şi îmbracă-te în straiele pe
care ţi le-am pregătit. Acestea sunt rolurile noii tale definiri şi ţi se
potrivesc. Mireasa trebuie să se gătească pentru Mine, cu toate că
aşteptarea ţi s-a părut lungă.
În zilele ce vor veni, hrana ta va consta din a face Voia Vieţii care
te-a trimis şi de a-I împlini lucrările. Viaţa ce se înalţă chiar acum în
tine conţine toată informaţia vie, necesară menţinerii corpului tău fizic.
Însă natura acestei informaţii vitale constă din a acoperi nevoile
energetice ale trupului prin care circulă. Dacă nu i se permite să circule
şi dacă va fi reţinută în concepte şi în orientarea trecut-viitor, nu va fi
în stare să-ţi ofere hrana ei. Informaţia vitală este Voia tatălui. Însă
dacă această voie nu este exprimată, dacă nu este tradusă în fapte,
dacă este doar înmagazinată în concepte prăfuite, atunci corpul uman
se va îmbolnăvi şi, în cele din urmă, va muri.
Dacă vreţi să participaţi acum alături de Mine la înfăptuirea Voii
Mele pe pământ, mergeţi şi vindecaţi atât cât puteţi din omenire, căci
vă numesc, chiar acum, uneltele preschimbărilor Mele. Vindecaţi prin
şi după măsura credinţei voastre în prezenţa Mea, din voi. Armonia
vibraţională a fiecărui atom, din absolut fiecare celulă a corpurilor
voastre fizice corelate, dansând în antrenare ritmică. precum şi propria
voastră putere de a direcţiona intenţionalitatea Mea trează şi de a
extinde acest dans armonios al unităţii vibraţionale, asupra oricărui
lucru după bunul plac, este o putere care - cât ai clipi din ochi sau cât
îi trebuie unui nor să treacă - va transforma tot ce se află în faţa ei.
Când veţi porni să îndreptaţi variatele discordanţe din trupurile şi
evenimentele zilelor voastre, faceţi-o prin puterea numelui Meu, care
este puterea propriei Mele esenţe. Spuneţi apoi: "fii întreg" sau "fie ca
tu să devii întreg". dacă veţi rosti aceste cuvinte cu siguranţa încrederii
şi în deplină conştiinţă, se va săvârşi în materie, aşa cum a fost deja
săvârşit în spirit.
Când vei călători, în timpul trezirilor de mai târziu, ia cu tine
puţine provizii pentru propriile-ţi nevoi. Fii încredinţat că cei ce sunt
acordaţi vibraţional vor şti deja de venirea ta şi vor avea un loc
pregătit pentru tine. Intră acolo, cu pacea ta, şi las-o să se
răspândească. Acest lucru îi va uni în spirit pe toţi cei care lucrează
împreună cu tine şi vor transmite mari unde de pace pe meleagurile
înconjurătoare. Mulţi vor resimţi această pace şi se vor întreba care îi
este cauza. Du-te atunci printre ei şi, liniştit, învaţă-i despre
schimbările care stau dinaintea speciei voastre. Învaţă-i, cu precădere,
prin felul tău de a fi şi prin modul tău de a percepe. Nu îi priva însă, de
ceea ce doresc, pe cei care nu au nevoie de cuvinte. Când era, la
naşterea căreia asişti, va fi în plină floare, cuvintele nu vor mai fi o
necesitate, aşa cum sunt astăzi, deşi, în această perioadă de tranziţie,
multora le pot fi de folos.
Dacă, într-un ţinut oarecare, nimeni nu îţi va accepta pacea, nu
irosi nici un gând, ci continuă acolo unde eşti primit cu bunăvoinţă.
Căci vor continua să existe câteva zone de rezistenţă, unde se vor
aduna forţele materializatoare. La părăsirea unui astfel de ţinut al
negativităţii, scutură din corpul tău vibraţional şi ultima urmă a
concepţiilor limitative pe care le-ai întâlnit. Dacă le vei păstra
amintirea, acestea ţi se vor agăţa de inimă, aidoma unor particule ale
îndoielii şi ale fricii, şi îţi vor tulbura puterea de înţelegere.
Călătorind în aceste timpuri, calea nu îţi va întotdeauna liberă de
împotriviri, pentru că lumea va fi încă în curs de polarizare. Însă dacă
vei avea încredere în spiritul care îţi călăuzeşte fiecare faptă, vei întâlni
şi inspira mult mai multă bucurie decât teamă. Greutăţile tale
ocazionale vor fi mai mult decât compensate de renaşterile ce se
petrec peste tot, la care vei participa, implicând, de multe ori, oraşe şi
naţiuni întregi.
Aceste zile nu vor semăna cu cele de pe vremea când traversai
dealurile Imperiului Roman, când lumea era încă tânără în spirit, şi
forţele materializatoare erau în largul lor. Nu, aceasta este o eră
deosebită şi Terra este coaptă pentru cules. de data aceasta, în
această eră, spiritul va ieşi victorios. Naţiunile sunt gata pregătite şi
aşteaptă. Să nu te preocupe faptul că mâna Mea intervine în
evenimentele umane din zone care nu te privesc, ci ai încredere că
totul se va desfăşura aşa cum trebuie. Nimeni nu culege numai roadele
seminţelor semănate de el. Preocuparea ta să nu fie vechea realitate,
ci prezenţa vie a lui Dumnezeu.
Singura condamnare va cădea asupra celor care nu iubesc spiritul
Vieţii, care optează pentru lucrurile materiei şi aleargă după ele prin
faptele rele. E bine să-ţi exprimi aprecierea pentru lucrurile acestui
pământ, însă dacă aceste lucruri ale materiei ajung să domine toată
atenţia individului şi să asume o importanţă mai mare decât însăşi
viaţa care conferă atenţie, atunci ce se întâmplă nu e un lucru bun.
Oricui bea din apele pământului îi va fi iarăşi sete şi oricui va
mânca la masa planetei îi va fi iarăşi foame; Eu însă vă aduc hrana
vieţii veşnice. Luaţi din ea şi nu veţi mai încerca nici sete, nici foame.
Somnul este tot ce îţi va mai stărui în minte, poate, dar de zori, nu te
teme.
Când spiritul atinge uşor materia, materia răspunde cu forme ale
vieţii, aşa cum aveţi voi pe Terra. Când spiritul atinge materia din plin,
se nasc stelele. Reacţiile nucleare, care sunt declanşate acum de
proximitatea crescândă a Spiritului, vor lua o formă cu totul diferită
după Venire. Ele vor avea loc în condiţii biologice controlate din
interiorul propriilor voastre corpuri. Acest lucru li se întâmplă deja,
ocazional, unora dintre voi, deşi nu îl recunoaşteţi ca atare. Asta,
precum şi asimilarea directă a luminii stelare vor fi mecanismele vieţii
eterne.
Tot cea ce vă spun acum voi recunoaşteţi cu fiecare celulă a
corpului vostru, cu fiecare suflu inspirat. V-am tot spus aceste lucruri,
nu numai dinlăuntru, ci şi prin tălmaci de tot felul, încă de când aţi
început să fiţi obiectivaţi în visele Mele, încă de când propriile-Mi
intenţii au început să-şi arunce umbrele asupra timpului şi spaţiului.
Toate acestea nu sunt lucruri noi pentru voi. Gândeşte-te o clipă. Le
cunoşti. Îţi aminteşti planurile pe care le-am făcut, precauţiunile luate.
Îţi aminteşti existenţa dinainte de Cădere. de ce ţi-ai imagina
contrariul? Trezeşte-te! Lasă-mă pe Mine să mă exprim prin tine.
Îmbracă-te în conştienţa Mea. Suntem unul. Întotdeauna am fost unul.
Pământul s-a umplut. Lutul este pregătit. Eu veghez, în tot ce este viu,
abia tăinuit de faţade, gata să respir suflul vieţii, primul suflu al vieţii,
ca un organism planetar unic. Voi sunteţi copiii Terrei, dar din
momentul naşterii veţi ţine un nou legământ, o nouă relaţie cu Tatăl
vostru, cu Tatăl tuturor Fiilor, Tatăl tuturor Surorilor.
Veniţi, învăţaţi limba pe acre am vorbit-o odinioară, graiul iubirii,
graiul luminii, graiul fără neînţelegeri. Auziţi cântecul Meu? Auziţi ce
cânt? În această eră, cuvintele Mele vor fi ca o muzică şi vor fi traduse
în faptă pentru toţi cei care ţin pasul cu timpul. Căci viaţa Mea nu este
imobilă şi nici statică, aşa cum sunt chiar cele mai alese cuvinte. Viaţa
este vie şi în mişcare, schimbătoare, surâzătoare, jucăuşă, într-un flux
continuu spre nou. Aceasta este natura celor ce Eu le aduc. Aduc o
vreme a acţiunii şi a aventurii. Lăsaţi-vă cuvintele în istorie, acolo unde
le şi este locul. Destul aţi adorat intelectul şi pe Satana prin
intermediul lor. Bizuiţi-vă pe Mine, azi. Eu sunt Lumina şi Adevărul.
Sunt Tatăl pe care l-aţi adorat în Cer, venit acum pe pământ, să-şi
facă sălaş în inima voastră.
Uită tot, în afară de cântecul pe care îl îngân în sufletul tău. Fii cu
Mine în această clipă. Deschide-te Vieţii ce sunt Eu, căci aduc focul
incandescent al purificării-infirmării-revelării. Deschide-te faţă de tot
ceea ce eşti. Aduc buna vestire a naşterii tale; ar putea fi acum, chiar
în această clipă. Opreşte freamătul a tot ceea ce crezi că eşti şi simte59
Mă pe Mine cum Mă ridic în interiorul tău. Mă înalţ ca un izvor din
adâncul fiinţei tale, ale Mele - suntem unul.
Sunt acum, aici, vă spun, pe străzile voastre, în pieţele voastre, în
oraşele şi satele voastre. privesc prin ochii pruncilor şi ai celor tineri în
suflet din fiecare rasă, de orice stare socială şi de orice crez. Reflectaţi-
Mă în tot ceea ce sunteţi. Aduceţi conştienţa şi conştiinţa Mea în
fiecare mediu pe care îl construiţi în jurul vostru. Zilele izolării s-au
isprăvit. În curând, mass-media va proclama: "Bucuraţi-vă! Bucuraţivă!
A venit Domnul! Pământul să reverbereze numele şi să reflecte
natura. satana să fie legat şi toate profeţiile împlinite. Căci Domnul
umblă în chip de Om şi vede o planetă prin ochii Lui".
Nu există decât unul dintre noi, aici, în conştiinţă: tu, fremătând
sub miliarde de înfăţişări, ieşind la suprafaţă, pentru a te trezi din nou
la conştiinţa unificată, acoperit cu un înveliş de umanitate. Poţi să o
laşi mai moale cu exploatarea pământului, doar un pic, până când afli
cine eşti, de fapt? Poţi să întârzii puţin cu risipirea tuturor resurselor
tale, până afli ce vrei, de fapt? Eu sunt acea parte din tine care s-a
trezit. Pot să te asigur, suntem aici cu un rost.
Vorbesc ca şi cum am fi separaţi, căci în iluzia ta aşa vrei să fie.
dar Eu îţi spun, nu e decât unul dintre noi aici. Tu eşti acela. Totuşi,
încă mai visezi, cuprins de vraja materiei. Nu lăsa materia să-ţi mai
dicteze viitorul. Păşeşte uşor în aceste ultimile zile ale inconştienţei.
Ascultă aceste voci din visele tale. Ascultă şoaptele din inima ta.
Vorbim despre un nou mod de fiinţare. Vorbim despre o nouă realitate.
Vorbim despre trezirea ta, de care nu te desparte decât o clipită.
Pricepi? Undeva, dincolo de toate convingerile şi concepţiile intelectului
tău, doarme un copil? Acolo este o parte din tine, ştiu bine, pentru că
acolo sunt Eu, Cel care stă ca un fior subţire de certitudine, ca o
fărâmă de simplitate, uitată în spatele întregii tale dureri şi dincolo de
toată confuzia ta. Stai liniştit. Lasă copilul să crească şi să te umple de
tine însuţi. Toate aceste lucruri, le ştii, în inima ta.
Privesc peste oceanul dormitând al umanităţii şi şoptesc aceste
cuvinte în noapte, ştiind că Mă adresez unei minunate fiinţe care,
neştiind de ea, încă doarme. Ştiu că atunci când viscolul sălbatic al
sistemelor voastre de comunicaţie va transmite fracţiuni ale acestui
mesaj, ca pe nişte ecouri prin întuneric, le voi vorbi încă unor
inconştienţi. cei conştienţi au văzut deja cum se luminează cerul la
Răsărit şi au simţit că izvorul primăvăratec al vieţii veşnice a început
să topească, prin căldura sa, rigiditatea preconcepţiilor lor.
Oare nu poţi simţi Terra, pe măsură ce te apropii? Nu simţi cum te
învăluie cu materia ei? oare formele tale de viaţă nu sunt acum
suficient de pregătite pentru a primi definiţiile-binecuvântări care vor
pune capăt perioadei tale larvare? Tu le-ai spus să se înmulţească şi să
umple pământul şi iată, ei umblă pe toată faţa aceste planete şi
stăpânesc fiecare peisaj locuibil. E bine aşa. Tu nu judeci după cum
judecă oamenii.
POSTFAŢĂ
O apropiere mai rapidă ar fi făcut ca specia voastră să crească
prea repede şi să se despice datorită slăbiciunii interioare, aşa cum se
despică un pom fructifer crescut într-un sol cu o fertilitate excesivă. O
apropiere mai rapidă v-ar fi lăsat cu celulele predispuse la toate bolile
ce putea fi întâlnite în călătoriile tale. În timp ce visai că eşti mai mult
decât unul, ai crescut cu grijă această specie. Ai avut grijă ca ei să fie
inoculaţi împotriva pericolelor ce ar putea să-i pândească pe cei fără
experienţă în expresia fizică. Sunt, Doamne, la ora actuală, patru
miliarde şi jumătate, fiecare un holoid cu circuit fizic inactivat, identic
cu reţeaua energetică din câmpul tău vibraţional. Civilizaţia de faţă...
numai tu o poţi vindeca.